text:
ing Sundoro ingkang dipuntujukaken kangge Sundari. Sundoro boten purun menawi gelangipun Sundari ingkang dipunkajengaken dipunijoli dhuwit. Piyambakipun tetep kepengin gelangipun Sundari.
Tuladha tindak tutur deklaratif langsung literal wujud titikan frasa fungsi nunjuk wonten ing Novel Kumpule Balung Pisah anggitanipun Achmad Saerozi A. M ingkang sanesipun kados ingkang kaserat ing ngandhap menika.
Konteks: Pak Dimin rumaos iba dhateng Darmono ingkang ketingal luwe saha kesel sanget, lajeng ngajak darmono dhateng dalemipun. Pak Dimin lajeng nepangaken Darmono dhateng putranipun saha dhawuh supados Darmono dipunbakaraken jagung.
Pak Dimin: "Iki lho…, mesakake… bakarma jagung kana. Bedhiyange gedhekna. Kowe rak durung mangan mau?"
(Data 115/KBP. 116)
Tuturan "Iki lho…, mesakake… bakarna jagung kana. Bedhiyange gedhekna. Kowe rak durung mangan mau?" kalebet tindak tutur deklaratif amargi gadhah fungsi kangge ngandharaken tumindak nunjuk. Fungsi nunjuk kaandharaken kangge ngandharaken tumindak nunjuk tumrap satunggaling bab utawi perkawis utawi putusan ing satunggaling pirembagan inkgang saged nyebabaken utawi ngripta satunggaling kahanan ingkang anyar. Pak Dimin nunjukaken Darmono dhateng Dimin putranipun menika minangka titikan bilih tuturan menika kalebet tindak tutur deklaratif.
Tuturan ing nginggil menika kalebet ing jinis tindak tutur langsung literal amargi gadhah ancas tuturan saha maknanipun tetembungan saking tuturan menika sami kaliyan menapa ingkang dipunmaksud kaliyan tuturan menika. Ancas tuturanipun inggih menika kangge nunjuk, wondene maknanipun tembung menika ugi kangge nunjuk. Satuan lingual "iki lho" ing tuturan ing nginggil menika minangka titikan tindak tutur deklaratif fungsi nunjuk kanthi titikan frasa nomina amargi kaperang saking tetembungan ingkang mratelakaken babagan satunggaling barang.
Gayut kaliyan konteks saking tuturan ing nginggil, tuturan dipuntuturaken dening Pak Dimin ingkang dipuntujukaken kangge Dimin. Pak Dimin rumaos iba dhateng Darmono ingkang ketingal luwe saha kesel sanget, lajeng ngajak darmono dhateng dalemipun. Pak Dimin lajeng nepangaken Darmono dhateng putranipun saha dhawuh supados Darmono dipunbakaraken jagung.
3. Jinis *tindak tutur deklaratif langsung literal* wujud titikan *klausa*.
*Tindak tutur deklaratif langsung literal* wonten ing Novel Kumpule Balung Pisah wonten ingkang katitik saking *satuan lingual klausa*. *Tindak tutur deklaratif langsung literal* kanthi wujud titikan *klausa* wonten ing Novel Kumpule Balung Pisah anggitanipun Achmad Saerozi A. M gadhah *fungsi* kangge ngandharaken *melarang*, nemtokaken, mutusaken, paring idi, nunjuk, paring pangapura saha paring nama. *Data fungsi tindak tutur deklaratif langsung literal* kanthi wujud titikan *kalusa* badhe kaandharaken kados ingkang kaserat ing ngandhap menika.
a) *Fungsi* kangge *melarang*.
*Tindak tutur deklaratif langsung literal* wujud titikan *klausa* *fungsi* ngandharaken tumindak *melarang* wonten ing Novel *Kumpule Balung Pisah* anggitanipun Achmad Saerozi A. M kados ingkang kaserat ing ngandhap menika.
*Konteks*: Darmanto nyuwun tempe dhateng ibu, ananging boten dipunparingi malah dicethot ngantos pupunipun gosong. Lajeng Darmanto mara dhateng Bapak kanthi dlweren eluh. Bapak ngereh-reh Darmanto supados boten rewel malih.
*Bapak*: "*Mula aja rewel*, ya, mundhak dicethot ibu…, aja nakal,"
(Data 2/KBP. 10)
*Tuturan "*Mula aja rewel*, ya, mundhak dicethot ibu…, aja nakal," kalebet tindak tutur deklaratif amargi gadhah *fungsi* kangge ngandharaken tumindak *melarang*. *Fungsi melarang* kaandharaken kangge ngandharaken tumindak *melarang* tumrap satunggaling bab utawi perkawis utawi ing satunggaling pirembagan saengga saged ngasilaken utawi ngripta satunggaling kahanan
ingkang anyar. Bapak ngereh-reh Darmanto supados boten rewel mlih menika minangka titikan bilih tuturan menika kalebet *tindak tutur deklaratif*.
Tuturan ing nginggil menika kalebet ing *jenis tindak tutur langsung literal* amargi gadhah ancas tuturan saha maknanipun tetembungan saking tuturan menika sami kaliyan menapa ingkang dipunmaksud kaliyan tuturan menika. Ancas tuturanipun inggih menika kangge *melarang*, wondene maknanipun tembung menika ugi kangge *melarang*. Satuan lingual "mula aja rewel..." ing tuturan ing nginggil menika minangka titikan *tindak tutur deklaratif fungsi melarang* kanthi titikan *klausa* amargi awujud kempalan saking tetembungan ingkang paling boten gadhah *fungsi* jejer wasesa saha gadhah *potensi* dados ukara utawi saged ngandharaken satunggaling makna saha maksud ingkang jelas. Tuturan ing nginggil sampun jelas gadhah maksud supados *mitra tutur* boten rewel.
Gayut kaliyan *konteks* saking tuturan ing nginggil, tuturan dipuntuturaken dening Bapak ingkang dipuntujukaken kangge Darmanto. Darmanto nyuwun tempe dhateng ibu, ananging boten dipunparingi malah dicethot ngantos pupunipun gosong. Lajeng Darmanto mara dhateng Bapak kanthi dleweren eluh. Bapak ngereh-reh Darmanto supados boten rewel malih.
Tuladha *tindak tutur deklaratif langsung literal* wujud titikan *klausa fungsi* ngandharaken *melarang* wonten ing Novel *Kumpule Balung Pisah* anggitanipun Achmad Saerozi A. M ingkang sanesipun kados ingkang kaserat ing ngandhap menika.
Konteks: Darminah ajirih saha kuwatos mundhak mangke ibunipun ingkang anyar menika galak. Lajeng bapak nyareh-nyareh manahipun darminah supados boten kuwatir malih. Amargi ingkang dados calon ibu kuwalon menika tiyangipun gemati miturut bapak.
Bapak: "Iku ta kang dokkuwatirake? O, aja was atimu, ndhuk, kabeh iku wis dakpikir dawa, wis daktimbang-timbang, kaya-kaya pilihane bapak ora bakal nguciwani. Ibumu anyar mesthi bakal


text:
adah ari-ari didalam batok bolu (batok matanya masih ada). Berilah bunga boreh, dua kemiri gepak jendul (simbol laki-laki perempuan) gereh pethek dan jarum. Kunirnya itu tempatkan di ari-ari serta beras merah dan minyak wangi. Dan juga garam serta sirih sasupit (dua kenyeh). Serta mintakan uang segobang untuk tambahan kemudian tutuplah tempayan baru.
Gedruk: "Iya, ini sudah lengkap semua.
Sandilata Tarulah disitu saja dahulu. Tuan Bei saya
nyuwun sēratan sastra Ngarab kaliyan Jawi, badhe kula dekek awor kaliyan ari-ari salēbēting kēndhil". Tēmbene ingkang putra baud ngaji lan baud maca".
Tangkilan : "Iya, tak tulisake sēdhela. Nya gilo, wis dadi".
Sandilata : "Kaparingakēn. Ndara Bei kula nyuwun mori sakacu kangge buntēl kēndhil".
Nyai Ajēng : "Lha kuwi wis tak cawisi ana kulonmu cakēt: ranggehēn dhewe. Kowe rak wis bisa pujiyane ta mbok".
Sandilata : "Sampun, mawi sēkar Mijil: Kakang kawah adhi ari-ari, payo padha nglumpok, mbok niriyah latdiyah den age .... lajēngipun kok kesupen Ndara".
Nyai Ajēng : "Ya wis ora dadi ngapa. Bei, (h.24)ari-ari iku karēpmu képriye, apa kolabuh apa kopēndhēm, utawa kogantung ana padon omah ing jaba".
Tangkilan : "Ari-ari kula rumiyin kados pundi".
Nyai Ajēng : "Dipēndhēm
minta tulisan arab serta jawa, akan saya taruh dengan ari-ari didalam periuk. Kelak ananda pandai mengaji dan membaca.
Tangkilan Iya, saya tulisnya sebentar. Ini sudah jadi.
Sandilata Diberikan. Tuan Bei, saya minta mori sekacu untuk bungkus kendhil.
Nyai Ajeng Nah itu sudah tak siapkan di sebelah baratmu, ambil sendiri. Kamukan sudah bisa doanya kan Mbok.
Sandilata Sudah, dengan tembang mijil: kakang kawah adi ari-ari, payo podho ngumpul, mbok ngiriyah wadiyah den age..... terusannya saya kok lupa.
Nyai Ajeng Ya sudah, tidak apa-apa. Bei, ari-ari itu maksudmu bagaimana, apakah kamu labuh apa kamu pendem atau digantung atau di tengah rumah di luar?
Tangkilan Ari-ari saya dahulu bagaimana?.
Nyai Ajeng Dikubur ayahmu, di
bapakmu ana ing petamanan buri sor kembang kalak."
Tangkilan : "Kados prayogi dipunpëndhëm kemawon, Bu, boten ngëkathahi padamëlan."
Nyai Ajeng : "Lah wis nuli golekna pacul, pëndhëmën dhewe: kana, dandana sing bëcik serta nganggo këris."
Tangkilan : "Wut, kidhung Bu, bilih mënawi kula mawi macul piyambak".
Nyai Ajeng : "Kana kosambatke mënyang baturmu, sarta kudu nganggo tindhih dhuwit sëtali sawe (= suwang sëprapat), nanging: ngëmban ora këna yen ora koëmban dhewe".
Tangkilan : "Ngëmban inggih ngëmban, tiyang sampun këlërës, nanging macul bayar tindhih kemawon Bu, tinimbang ngangkat pacul piyambak susah". Sakarya!
Reksakarya : "Kula".
Tangkilan : "Gawe luwangan ngisor këmuning kulon jamban kae sëdhënging kuwali utawa këndhil lëmah. Jërone saasta, gilo nganggo tindhih dhuwite talen, jujule pekën bae pisan".
taman belakang bawah bunga kalak.
Tangkilan Bagaimana kalau dikubur saja bu, tidak terlalu banyak kerjaan.
Nyai Ajeng Ya sudah, carikan cangkul, kamu kubur sendiri sana, berpakaianlah yang baik serta mengenakan keris.
Tangkilan Wut, ribet bu kalau saya mencangkul sendiri.
Nyai Ajeng : "Sana kamu minta kepada abdimu serta harus memakai uang tambahan sekali sawe (suwang seperempat) tetapi menggendong harus kamu sendiri sendiri".
Tangkilan : "Menggendong ya menggendong orang sudah benar tetapi mencangkulnya membayar saja bu daripada mengangkat cangkul sendiri, susah". Sakarya!
Reksa Karya : "Saya."
Tanggihan : "Buatlah lubang di bawah kemuning sebelah barat jamban itu cukup untuk periuk atau kendil tanah. Kedalamannya satu tangan, ini pakai uang tambah suwang seperempat tetapi
Rēksakaryta : "Inggih nuwun".
Tangkilan : "Sampun Bu, punika mangkat".
Nyai Ajeng : "Wis gilo ēmban-embane, bē(h.25)bētanmu sambalana kiye. Wug" (cēkakan Riwug).
Riwug : "Kula".
Nyai Ajeng : "Jarik gringsing ringgit sing tak umbrukake ana pojok lawang kae tilas dinggo taphi ndaramu. Gupak gētih, kumbahēn sing rēsik iku diarani kopohan, ora bakal diēnggo manehe mung dirawati bae." Mētu-mētu nek si bayek ora képenak awake ginawe suwuk kinēmulake, utawa ginawe kukup. Mēngko nganggo panēbus suwang sēprapat, mulane sing rēsik olehmu ngumbah".
Riwug : "Inggih sēndika."
Mas Ayu : "Den Bei golekna madu kēmbang, karō dēgan kēmēruk buntut, sajrone bayi durung bisa nusu mung iku uangnya talen kembaliannya ambillah sekalian".
Reksa Karya : "Iya terima kasih".
Tangkilan : "Sudah bu ini berangkat".
Nyai Ajeng : "Sudah ini gendongannya, sarungmu tambahkan ini". Wug. (singkatan dari Riwug)
Riwug : "Saya".
Nyai Ajeng : "Kain gringsing wayang yang saya tempatlan di sudut pintu itu bekas digunakan baju kebaya tuanmu. Terkena darah, cucilah yang bersih. Itu dinamakan kopohan, tidak akan dipakai lagi, hanya dirawat saja. Dikeluarkan kalau sang bayi tidak enak badan, digunakan untuk tolak bala, diselimutkan atau ditutupkan. Nanti ada pengganti suwang seperempat oleh sebab itu kamu mencucinya yang bersih.
Riwug : "Ya siap."
Mas Ayu : "Den Bei carilah madu bunga dan kelapa muda. Selama bayi belum bisa minum ASI hanya itu
kang dadi pangane."
Tangkilan : "Inggih sëndika, pados madu sëkar punika dhatëng pundi Bu."
Mas Ayu : "Nyuwuna mënyang njëro kraton bae. Eyangmu Nyai Adipati Sëdhah Mirah mësthì kagungan".
Tangkilan : "Inggih".
Nyai Ajëng : "Wug; Riwug!"
Riwug : "Kula".
Nyai Ajëng : "Amben kulon kae tataanaana paturon mujur mëngulon, diënggo ndaramu mëngko ngalih mrana, k

dataset: HuggingFaceFW/finepdfs


text:
Bom Kedubes Filipina iku jeblugan bom sing kedadeyan ing sangrepe Kedutaan Besar Filipina tanggal 1 Agustus 2000. Bom mau njeblug saka sawijining montor sing diparkir ing sangarepe omah Duta Besar Filipina, Menteng, Jakarta Pusat.
Kurban
2 jiwa tiwas lan 21 tatu.
Pelaku
Abdul Jabar bin Ahmad Kandai (divonis kunjara 20 taun), Fatur Rahman Al-Ghozi lan Edi Setiono.
Rujukan
Terorisme ing Indonésia

dataset: wikimedia/wikipedia


text:
pangandikan paraga ing salebeting
video "...Ya apa sih memori yang sangat berharga ya. Memori yang tidak terlupakan. Yaitu awal saya memulai youtube itu adalah saya bikin One Brand Tutorial Wardah. Tapi videone nguisin-isini pol Rek." 'Memori berharga kepriye ta, memori kang ora bisa dilalekake. Yaiku nalika aku miwiti youtube aku gawe One Brand Tutorial Wardah. Ning videone ngisin-isini banget Cah'. Panandha fungsi representasional tuturan ing nginggil inggih menika Ini Vindy mahyakaken bilih piyambakipun kagungan pengalaman ingkang damel lingsem nalika sepisanan damel video youtube.
10) Partikel Pelengkap lan Pelunak
Partikel inggih menika jinis tembung ingkang namung gadhah makna gramatikal. Partikel wonten maknanipun menawi sampun kaginakaken ing ukara. Jinis partikel ingkang kapanggihaken ing panaliten menika inggih menika partikel pelengkap lan pelunak. Adhedhasar panaliten, data ingkang kapanggihaken ing proses leksikal awujud lingga ingkang jinisipun tembung partikel pelengkap lan pelunak menawi kawawas saking fungsi basanipun kaperang dados kalih. Kalih data ingkang kapanggihaken inggih menika, partikel pelunak kanthi fungsi representasional lan tembung partikel pelengkap kanthi fungsi interaksional (nawekaken).
(a) Partikel Pelunak kanthi Fungsi Representasional
Partikel pelunak kanthi fungsi representasional saged kawawas ing ngandhap menika.
Konteks: Ini Vindy mahyakaken bilih piyambakipun kagungan pengalaman ingkang damel lingsem nalika sepisanan damel video youtube.
(64) "Memori yang sangat berharga. Ya apa sih memori yang sangat berharga ya. Memori yang tidak terlupakan. Yaitu awal saya memulai youtube itu adalah saya bikin One Brand Tutorial Wardah. Tapi videone nguisin-isini pol Rek." 'Pengalaman sing ra isoh lali. Apa ta kok ra isoh lali ya. yaiku pisanan miwiti youtube aku gawe One Brand Tutorial Wardah. Ning videone ngisin-ngisini banget Cah' (Ini Vindy (1)/ 2016/ 4)
Ing data (64) wonten tembung sih. Masarakat ing tlatah kebahasaan dialek Surabaya asring ngginakaken tembung sih menika minangka partikel pelunak. Miturut panaliten lan andharan saking informan tembung sih kaucapaken [sIh]. Partikel pelunak saged mapan wonten ing wiwitan lan/ ing pungkasaning ukara. Dados tembung sih [sIh] menika saged mapan ing wiwitan lan/ ing pungkasaning ukara. Dene ing basa Jawi Standar boten nate ngginakaken partikel pelunak menika. Panganggening partikel pelunak sih [sIh] nedahaken ciri mirunggan dialek Surabaya ing salebeting kempalan video youtube anggitanipun beauty vlogger Ini Vindy.
Tuturan (64) ingkang ngewrat partikel pelunak sih [sIh] nedahaken fungsi representasional kangge ngandharaken informasi utawi fakta. Fungsi representasional menika kanthi titikan pangandikan paraga ing salebeting video "...Ya apa sih memori yang sangat berharga ya. Memori yang tidak terlupakan. Yaitu awal saya memulai youtube itu adalah saya bikin One Brand Tutorial Wardah. Tapi videone nguisin-isini pol Rek." 'Memori berharga kepriye ta, memori kang ora bisa dilalekake. Yaiku nalika aku miwiti youtube aku gawe One Brand Tutorial Wardah. Ning videone ngisin-isini banget Cah'. Panandha fungsi representasional tuturan ing
ninggigil inggih menika Ini Vindy mahyakaken bilih piyambakipun kagungan pengalaman ingkang damel lingsem nalika sepisanan damel video youtube. Wondene, tuladha data ingkang sajinis kanthi fungsi basa ingkang beda kaandharaken ing ngandhap menika.
(b) Partikel Pelengkap kanthi Fungsi Interaksional (Nawekaken)
Fungsi saking partikel pelengkap inggih menika minangka jejangkep ing ukara. Partikel pelengkap kanthi fungsi interaksional (nawekaken) saged kawawas ing ngandhap menika.
Konteks: Ini Vindy nawekaken dhateng pamiyarsa menawi wonten panyuwunan, kasuwun comment ing ngandhap.
(65) "Nah kalau ada yang mau request-request, nyoh comment wae ndhék ngisor." 'Nah yen ana sing arep request-request, nyoh comment wae nang ngisor' (Ini Vindy (1)/ 2016/ 12)
Ing data (65) wonten tembung ae 'mawon' minangka partikel pelengkap ingkang nedahaken wujud saking dialek Surabaya ing salebeting kempalan video youtube anggitanipun beauty vlogger Ini Vindy. Menika kanthi titikan icalipun fonem konsonan /w/ ing wiwitaning tembung wae [wae] 'mawon', lan limrah mapan ing pungkasaning ukara minangka jejangkep. Miturut panaliten lan andharan informan ing dialek Surabaya tembung ae kaucapaken [ae] 'mawon'. Dene ing basa Jawi Standar kangge ngandharaken konsep ingkang sami limrah kaginakaken tembung wae [wae] 'mawon'.
Tuturan (65) ingkang ngewrat tembung wae [wae] 'mawon' nedahaken fungsi interaksional kangge nawekaken. Fungsi interaksional (nawekaken) kanthi titikan
pangandikan "Nah kalau ada yang mau request-request, comment wae ndhek ngisor." 'Nah yen ana penjalukan-penjalukan, comment wae nang ngisor'. Panandha ukara ing nginggil inggih menika Ini Vindy nawekaken dhateng pamiyarsa menawi wonten panyuwunan, kasuwun comment ing ngandhap.
b) Tembung Rangkep Panandha Dialek Surabaya
Leksikal awujud tembung rangkep ingkang kapanggihaken ing panaliten menika wonten kalih. Kalih jinis ingkang kapanggihaken inggih menika dwilingga lan dwiwasana. Saben andharani saking tembung rangkep kala wau saged kawawas ing ngandhap menika.
1) Dwilingga
Data ingkang kapanggihaken ing proses leksikal awujud rangkep ingkang jinisipun dwilingga menawi kawawas saking fungsi basanipun kapanggihaken wonten sekawan. Sekawan kala wau inggih menika, dwilingga kanthi fungsi instrumental (ngerih-ngerih), dwilingga kanthi fungsi representasional, dwilingga kanthi fungsi personal (mangkel), lan dwilingga kanthi fungsi heuristik (nyuwun priksa).
(a) Dwilingga kanthi Fungsi Instrumental (Ngerih-ngerih)
Dwilingga kanthi fungsi instrumental (ngerih-ngerih) saged kawawas saking pethikkan data ing ngandhap menika.
Konteks: Ini Vindy ngerih-erih pamiyarsa menawi pamiyarsa ketilar anggenipun mriksani live piyambakipun ing Fame benjang piyambakipun badhe upload video ing Youtube.
(66) "Dadi seumpamane iki ketinggalan suk emben-emben aku isoh upload ndhek Youtube ya." 'Dadi seumpama iki keri sesuk aku isoh ngunggah nang Youtube ya.' (Ini Vindy (6)/ 2017/ 38)
Ing data (


text: Yahoo I'm, aq durung pasang, dadine ora ngerti… 🙂

config: jv


text:
Lirik Lagu Jawa Didi Kempot - Aku Teko - BangRingo.com ",a.querySelectorAll("[selected]").length||e.push("\\["+E+"*(?:checked|disabled|ismap|multiple|readonly|selected|value)"),a.querySelectorAll(":checked").length||e.push(":checked")}),X(function(a){a.innerHTML="
Home » Lirik lagu Jawa » Lirik Lagu Jawa Didi Kempot - Aku Teko
Penyanyi/Artis: Didi Kempot.
Judul Lagu: Aku Teko.
Lirik Lagu Jawa Didi Kempot - Aku Teko
Aku teko tekan kene mergo eling kowe
Nuruti ati sing kangen iki
Nganti seprene ra biso lali
Kulo mriki pengen mireng kabare sesami
Tumraping gesang mring tiyang jawi
Sayuk rukun iku kang utami
Simbah biyen ngono kuwi welinge
Roso kangen ora ono watese
Jroning rogo yen isih ono nyawane
Roso kangen marine ketemu kowe
Nganti sePiene ra biso lali


text:
Bom Plaza Atrium iku prastawa jeblugan bom ing Plaza Atrium, Senèn, Jakarta, tanggal 1 Agustus 2001, watara jam 20.00 WIB. Jeblugan itu kedadeyan ing plataran Atrium Senèn, cedhak karo lokasi Pizza Hut .
Kurban
6 jiwa tatu.
Pelaku
Edi Setyono alias Abbas lan Taufik bin Abdul Halim (divonis hukuman pati)
Rujukan
Terorisme ing Indonésia


Karpela
Godhong woh, karpelum, utawa karpela (saka Latin: carpellum, jamak carpella) wujud ékan panyusun piranti kelamin wadon, alias putik, sajeroning bunga. Saler putik bisa kasusun saka siji godhong woh utawa sapérangan godhong woh sing nèmpèl siji lan sijiné. Siji utawa luwih putik wujud piranti kelamin wadon sing diarani gynoecium (piranti kelamin lanang diarani androecium, lan kasusun saka benang sari utawa stamen).
Pérangan pucuk (distal) saka godhong woh wujud ndhas putik lan dadi papan tiba lan ngecambahé serbuk sari. Nyeraki pangkal, godhong woh nyusun corong tangké putik, lan akiré pérangan pangkal mbentuk bakal woh (ovum), sing ing njeroné nèmpèl siji utawa sapérangan bakal wiji (ovulum, jamak ovula).
|Artikel iki minangka artikel rintisan. Kowé bisa ngéwangi Wikipédia ngembangaké.|


Wong Prancis sing nandhang pirang-pirang sclerosis ngrampungake langit sing sukses ing Gunung Everest akhir minggu iki. Marc Kopp sing umur 55 taun, sing wis lara pirang-pirang sclerosis luwih saka sepuluh taun, dadi wong cacat pisanan sing ngrampungake skripsi Everest, lapor NPR.
Skydive tandem kalebu Kopp lan kancane Mario Gervasi, juara langit jago, mlumpat saka pesawat saka 32.000 kaki menyang wilayah pendhudhuk khusus ing gunung kasebut.Kopp lan Gervasi nglampahi sawetara ewu kaki pisanan kanthi tiba gratis sadurunge tiba ing platform meh separo nganti puncak 29,000 kaki.
Kopp, sing penyakit mboko sithik nyingkirake sisih tengen, dadi dhukungan kanggo macem-macem penderita sclerosis liyane. Dheweke ngandhani AFP, "Muga-muga tumindakku bakal menehi inspirasi kanggo wong liya sing lara karo penyakit iki. Muga-muga luwih akeh bakal ngetutake ing sikilku."
Share Karo Kanca-Kanca


text: al fatehah sent dumateng ki sadewa lan keluarga, ki alus dan KWA….mugi2 tansah wonten ing keslametan lan kebahagiaan dunyo akherat…amin….


ekko, nanging uga ora bisa dikendhaleni. Dheweke ditampilake kanggo nuduhake nilai sing padha karo Gekko, ora seneng banget kanggo kerajaan. Nglayang lan ngambang rada ndhuwur lemah, thrash uga misale jek banget saka bunch, sanajan padha karo nyokong liyane, isih akeh menehi safety liyane ing ndhuwur kabeh. Apike, ukurane duwe bedane saka kabeh kanca liyane, bisa lunga saka ukuran genggem nganti setengah dhuwur Gekko dhewe.
Katon []
Gekko minangka wong Hispanik enom kanthi rambut ijo sing dicelup. Gulu dheweke duwe 3 tato dolphin ing sisih kiwa. Dheweke duwe tato tambahan ing loro tangane. Nalika dheweke nimbali-anake jalmo, tato ing tangane, bangkekan lan lengen cemlorot sing cocog karo kanca. Dheweke nganggo jeruk jeruk ijo lan jins coklat, sing digulung menyang pedhet ngisor, mbabarake kaos sikil lan sepatu putih. Makhluké, kaya sing kasebut ing ndhuwur, disimpen ing band-tali kaya bahu ing dada.
Hubungan []
Saka apa sing bisa dideleng ing nggodha, trailer Gekko, lan saka Voicelines, mula aman kanggo ngomong Gekko lan Reyna ngerti lan percaya karo ibu lan anak lanang / Sibus. Reyna ora katon hubungane karo Gekko, nanging dheweke nuduhake hubungan sing cedhak.
Miturut Voicelines Game, Pelabuhan Swim Gekko, lan Gekko minangka pakurmatan ing pelabuhan sing ditindakake lan kepiye mbantu dheweke.
Gekko misale jek ngajeni marang brimstone sawise direkrut ing protokol Valorations kaya sing ditampilake ing teasers, lan ing ponsel ditampilake brirhtone "jenggot papi". Iki uga ditampilake ing Skin System System Radiant Relasan Trailer lan Patch 6.08 layar ngarep Gekko seneng main game video kanthi brimstone lan asring mainake saben liyane kanthi kompetitif.
Gekko misale jek duwe hubungan sing ala karo Deadlock amarga dheweke ora bosen karo dheweke sawise diserang dening radihivatore polar beruang lan kuwatir bakal ngulungake kru kasebut. Gekko pegel nalika deadlock katon dadi musuhan karo makhluk lan dheweke ngandhani brimstone dhewe yen ngontrol makhluk lan dheweke ora bakal ngendhaleni. Dheweke ngandhani brimstone sing kudu mandheg supaya ora musuhan karo makhluk.
Gekko
Gekko paling anyar Agen disetel kanggo gabung Valorant daptar tugas, kanthi ringkes Video Teaser lan Gambar Hinting menyang apa peran kasebut bakal dadi, lan sawijining pejabat sing mbukak kabeh unik .
.
Tanggal Rilis Gekko
Episode valartion 6 tumindak II diwiwiti , lan iki bakal bertepatan karo rilis Gekko.
Kabisan Gekko
Kemampuan Gekko wis diwartakake kanthi lengkap, lan padha unik, kanthi saben kemampuan dijenengi sawise salah sawijining kanca critter sing nggumunake. . Dheweke bisa nompo kabisan uga sawise nempatake lan ngempalaken orbs ing endi kabutuhan kadaluwarsa. Kabisan kasebut kaya ing ngisor iki:
- Pusing (e)
- Pusing katon kaya kura-kura, lan gekko bisa murub menyang udara. Dizze Dizzy lan banjur ngeculake torrent saka bledosan plasma ing sembarang mungsuh ing garis dheweke. Gekko banjur bisa nompo pusing minangka orb sing berinteraksian, sing ngrampungake biaya pekarangan sawise cooldown ringkes.
-
- Wingman minangka hantu owl / penguin sing, sawise dirilis, bakal golek mungsuh lan kenek sing pertama sing ditemokake karo jeblugan concussive. Bab sing unik kanggo Wingman Apa uga bisa nyuda utawa nandur spike nganti Gekko duwe spike ing persediaan kasebut. Wingman bisa uga diisi ulang sawise Gekko njupuk orb sing interaksi sing bisa digunakake.
- Mosh Pit (c)
- Mosh minangka blob ijo sing bisa diluncurake kaya grenade, kalebu buwang underhand alt. Sawise mosh sing ana ing lemah, bakal duplikat menyang pudha ijo sing gedhe, njeblug wilayah sing kena pengaruh.
- Thrash (x)
- Thrash katon kaya iwak sing nganggo armored. Sawise aktifitas, Thrash bakal lungake maju lan njeblug, ngrusak lan nganakake mungsuh apa wae ing radius cilik. Thrash bisa uga bisa dijupuk liwat orb, nanging mung bisa dituntut maneh kanggo biaya liyane.


Gulma
Gulma iku tuwuhan kang anané ora dikarepaké ing lahan pertanian amarga ngurangi asil tanaman prodhuksi. Tembung gulma asipat teknis lan plastis. Teknis, amara kagandhèng karo prosès prodhuksi tuwuhan pertanian. Anané gulma bakal ngurangi asil amarga ngganggu tuwuhing tetuwuhan prodhuksi liwat kompetisi. Plastis, amarga watesan iki ora ngiket siji spésies tuwuhan. Sajeroning tataran tinamtu, tuwuhan migunani bisa dadi gulma. Suwaliké, tuwuhan kang biyasa dianggep gulma bisa uga dianggep ora ngganggu. Conto, kedhelé kang tuwuh ing sela-sela tuwuhan monokultur jagung bisa dianggep gulma, nanging sajeroning sistem tumpang sari kaloroné minangka tuwuhan utama. Sanadyan mangkono, sawetara jinis tuwuhan dikenal minangka gulma utama, kaya déné teki lan alang-alang.
Ilmu kang nyinaoni gulma, perilakuné, lan pengendaliané dikenal minangka ngèlmu gulma.
Werna-warna gulma[besut | besut sumber]
Lumrahé dibédakaké gulma ke sajeroning telung golongan:
- teki-tekian
- suket-suketan
- gulma godhong amba.
Katelu golongan gulma duwé karakteristik dhéwé-dhéwé kang merlokaké strategi mirunggan kanggo ngendhalèkaké.


Sepisan kawilujengaken tansah kawilujengaken?
Pitaken: Sepisan kawilujengaken tansah kawilujengaken?
Wangsulan:
Sepisan satunggaling pribadi kawilujengaken punapa badhe tansah kawilujengaken? Manawi tiyang ngupados Kristus minangka Juruwilujengipun, tiyang kalawau badhe kabekta dhateng sesambetan kaliyan Gusti Allah awit jaminan kawilujenganipun punika kawilujengan ingkang langgeng. Kathah bagian-bagian saking ayat-ayat Kitab Suci ingkang mratelakaken kanyatan punika. (a) Rum 8:30 mratelakaken, "Sarta wong kang padha katamtokake wiwit ing saka wit iku iya padha katimbalan. Lan kang wus padha ditimbali, iku iya padha kabenerake. Apadene kang wus kabenerake, iku iya padha dimulyakake." Ayat punika nyariosaken dhumateng kita bilih saking prastawa punika Gusti Allah milih kita, kadosdene manawi kita kamulyakaken wonten ing Panjenenganipun ing swarga. Boten wonten ingkang saged ngalang-alangi tiyang pitados sadinten kemawon memuji awit Gusti Allah sampun nyawisi punapa ingkang katuju ing swarga. Sepisan satunggaling pribadi dipun leresaken, kawilujenganipun sampun dipun jamin – tiyang kalawau aman kados manawi piyambakipun kamulyakaken ing swarga.
(b) Paulus pitaken kalih pitakenan ingkang wigatos ing Rum 8:33-34 "Sapa kang bakal nggugat para pepilihanane Gusti Allah? Apa Gusti Allah kang mbenerake wong-wong mau? Sapa kang bakal matrapi paukuman? Apa Sang Kristus Yesus kang wus seda? Malah luwih saka iku, apa kang wus kawungokake, kang lenggah ana ing satengene Gusti Allah, kang dadi pangemban kita?" Sinten ingkang badhe nggugat pilihanipun Gusti Allah? Boten wonten, awit Kristus ingkang ngemban kita. Sinten ingkang badhe ngukum kita? Boten wonten, awit Kristus, satunggal-satunggalipun ingkang seda tumrap kita, inggih satunggal-satunggalipun ingkang ngleresaken. Kita ndarbeni kekalihipun inggih punika pangemban lan hakim minangka Juruwilujeng kita.
(c) Tiyang pitados lair malih (kaenggalaken) nalika sami pitados (Yokhanan 3:3; Titus 3:5). Tumrap tiyang Kristen supados kecalan kawilujenganipun, mila kedah tetep boten lair malih. Kitab Suci boten maringi katerangan bilih gesang enggal ingkang sampun kaparingaken saged kapundhut malih. (d) Roh Suci wonten ing sadaya tiyang pitados (Yokhanan 14:17; Rum 8:9) sarta mbaptisaken sadaya tiyang pitados wonten ing salebeting Sariranipun Sang Kristus (1 Korinta 12:13). Supados tiyang pitados boten kawilujengaken, piyambakipun kedah "medal" sarta misah saking Sariranipun Sang Kristus.
(e) Yokhanan 3:15 mratelakaken bilih sinten kemawon ingkang pitados ing Gusti Yesus Kristus badhe "ndarbeni gesang langgeng." Manawi panjenengan pitados dhumateng Kristus ing dinten punika sarta ndarbeni gesang langgeng, nanging kecalan ing nbenjang, lajeng punika boten nate "langgeng" babarpisan. Mila saking punika manawi panjenengan kecalan kawilujengan, prajanji bab gesang langgeng ing Kitab Suci punika ateges lepat.
(f) Awit dasar ingkang paling nemtokaken punika, miturut kula ingkang dipun cariosaken ayat-ayat Kitab Suci punika ingkang paling sae piyambak, "Sabab aku mesthekake, sanadyan pati utawa urip, para malaekat apa para panguwasa, kang saiki ana utawa kang bakal ana apa para panguwasa kang ana ing dhuwur utawa ing ngisor, lan sadhengah titah liyane, ora bakalbisa megatake kita saka ing sihe Gusti Allah, kang ana ing Sang Kristus Yesus, Gusti kita" (Rum 8:38-39). Enget Gusti Allah ingkang sami ingkang sampun milujengaken panjenengan ugi Gusti Allah ingkang sami ingkang badhe ngayomi panjenengan. Sepisan kita kawilujengaken kita tansah kawilujeng-aken. Kawilujengan kita punika ingkang paling nemtokaken kalanggenganing kawilujengan!
Wangsul ing lembaran basa Jawi
Sepisan kawilujengaken tansah kawilujengaken?


text: Kuta Raja kuwe salah siji kecamatan nang , Aceh, Indonesia.


ula badhe sowan Kanjeng Ratu Kidul. Awit sampun kaping tiga kula ditimbali Kanjeng Ratu, nembe saged sowan sakpunika," wangsulane Bambang.
"Yen pancen sowanmu merga ditimbali tak paringi palilah, nanging kowe kudu laku ndhodhok. Ora kena mlaku ngadeg kaya wong ora duwe sopan santun arep ngadhep ratu. Lan Kowe ora kena dlajigan sakarepmu dhewe. Ngerti, Kisanak?"
"Inggih kula mangertos lan badhe ngestokaken dhawuh lan nggatosaken pesen Panjenengan," wangsulane Bambang.
Bambang banjur mlaku ndhodhok tumuju Kraton Kidul. Ana regol cacah telu sing kudu diliwati Bambang. Telu-telune dijaga prajurit sing gagah lan nggawa gaman tumbak lan tameng. Sawise ngliwati regol sing kaping telu Bambang mlebu plataran kraton. Nyawang mengarep Bambang weruh wewangunan kraton saka ngisor nganti ndhuwur, saka pondhasi nganti atap sirap bangunan kabeh katon putih sing digawe saka balung-balung manungsa sing ditata rapi. Senajan bahane digawe saka balung menungsa nanging katon rapet lan pengkuh.
Mlebu pendhapa kraton Bambang wis ditunggu Kanjeng Ratu Kidul sing lenggah ing dhampar kencana. Dhampar lenggahane Kanjeng Ratu Kidul dawane kira-kira karo tengah meter. Tanganane dhampar kaentha ukiran ula. Kabeh warnane kuning mengkilap digawe saka emas. Kanjeng Ratu menganggo sarwa ijo, rikmane diore dawa ngagem makutha emas. Ing kiwa tengene Kanjeng Ratu lungguh dhayang-dhayang patah sakembaran sing ayu-ayu rupane, umur kira-kira sangang taun. Kanjeng Ratu banjur ngawe Bambang supaya nyaket.
"Bambang, tekamu mrene pancen tak kersakake merga aku ngerti kowe bocah enom sing sregep tirakat lan laku prihatin. Nanging sadurunge aku wawan pangandikan karo kowe sing akeh-akeh, kowe tak keparengake mubeng lingkungan kraton kanggo nontonnonton kahanane Kraton Kidul kene." Bambang matur sendika lan banjur pamitan arep nonton-nonton kahanane kraton.
Ing mburi kraton Bambang weruh ana dhapur kang jembar banget. Nalika mlebu pawon Bambang kaget meruhi ana pawonan cacah telu sing gedhe – gedhe lan genine tansah murub amarga terus disugoni bahan bakar. Anehe bahan bakar sing kanggo ngurubake pawonan kuwi ora saka kayu utawa karet nanging balung-balung jrangkonge manungsa. Ing sacerake pawonan ana pasedhiyan tumpukan balung-balung jrangkonge manungsa sepirang-pirang sing siyap disugokake ing cangkeme pawonan sing katon panas geni mulat-mulat. Bambang rumangsa miris banjur age-age metu saka dhapur raseksa sing nggegirisi kuwi.
Ing mburi dhapur katon ana paviliun sing akeh cacahe. Ana paviliun mligi kanggo wong lanang, ana paviliun mligi kanggo wong putri, lan uga ana paviliun mligi kanggo nom-noman setengah tuwa sing rupane bagus-bagus lan ayu-ayu. Lan sing gawe mirise ati ing kono uga ana bangunan gedhe kanggo papan panyiksan. Ing papan iki akeh wong disiksa. Tangan dirante digantung munggah, banjur wong-wong sing mung nganggo kathok cendhak ireng kuwi awake sakujur dipecuti nganti getihe mili pating dlewer. Ganda amis nduleg irung. Jerit-tangise ngebaki ruwangan gawe melas wong sing ngrungokake. Bambang ora betah suwe-suwe ing papan kono, dheweke banjur metu.
Sawise dirasa cukup anggone ngubengi lingkungan kraton Bambang banjur bali sowan Kanjeng Ratu Kidul. Kanjeng Ratu lan dhayang-dhayang patah sakembaran isih lenggahan nunggu sowane Bambang.
"Kowe wis ngubengi kabeh lingkungan kraton. Saiki aku arep nerangake apa sing wis kok weruhi nalika mubeng-mubeng mau," ngendikane Kanjeng Ratu sawise Bambang bali sowan ngabiantoro.
"Wong-wong sing ana paviliun mburi kae mau wong-wong sing kalap ing papan kene lan tak kersakake dadi kawulaku. Dene nom-noman bagus-bagus lan ayu-ayu ing paviliun sing kok weruhi mau bocah-bocah sing banget ditresnani bapak-ibune ngungkuli tresnane marang anak-anake liyane nanging tak kersakake dadi kawulaku ing kene. Ing kene nom-noman kuwi uga dadi abdi kinasihku. Mula wong-wong tuwa sing anake padha kalap ing kene ora perlu susah merga ing kene anak-anake iya entuk panguripan sing kepenak.
Dene wong-wong sing padha disiksa kae wong-wong sing padha wani nantang aku, lan padha dlajigan ing papanku, apa maneh padha tumindak saru ing papanku sing tak anggep suci.
Banjur wong-wong sing mung katon balung-balung jrangkong sing padha didadekake bahan bakar kanggo ngurubake pawonan ing dhapurku, kuwi wong-wong sing padha golek pesugihan ing tanah Jawa sing wis tekan janjine. Pancen kanggone wongwong sing padha kepengin sugih kanthi gampang, ora gelem nyambut gawe kanthi rekasa, ing tanah Jawa kene iki wis tak gelar papan-papan kanggo golek pesugihan. Iki pinangka pacoban marang imane manungsa. Yen wong kuwi wis tekan janjine, wong kuwi bakal digawa mrene disiksa dadi bahan bakar pawon gedhe sing genine panas mulat-mulat kuwi mau, ngendikane Kanjeng Ratu Kidul njelasake werdine apa wae sing wis diweruhi Bambang ing papan kono.
"Piye, Mbang, apa kowe kepengin sugih mblegedhu sarwa turah, nanging pungkasane dadi bahan bakar disugokake ing pawonan kaya wong-wong kae mau?" pandangune Kanjeng Ratu marang Bambang.
"Mboten, Kanjeng Ratu. Kula mboten kepengin sugih yen samangkenipun namung dados hurub-hurub pawonan ingkang sakelangkung panas. Kula trimah dados tiyang ingkang gesang cekapan, syukur tirah saged kagem sodaqoh," wangsulane Bambang.
"Yen ngono aku mangestoni. Sabanjure aku marengake kowe bali nyang ngomahmu. Nanging welingku sing perlu kok gatekake: Sepisan, yen kowe kepengin ketemu aku, yen ora dhong pinuju pisowanan aku bakal teka nemoni kowe. Syarate kowe kudu sesaji: sega putih, banyu putih, kopi pait, gedhang mas digawe kolak ora nganggo gula, iwak ayam dhadha menthok, menyan lan merang pari ketan ireng. Kaping lorone, pesenku kowe mengko yen bali mulih sajroning


text:
TELAPAK SUMBANG: Tata Cara Penganten Adat Jawa
12.23 Diposting oleh Mr.Sumbang
Label: Adat Tradisi Jawa
t Dan Tradisi
Upacara pengantenan adat Jawa iku salah sijining upacara sakral adat Jawa sing nduwe rangkeyan-rangkeyanupacara lan tata cara sing wis pakem. Upacara pengantenan iki ngelambangake pertemuan antara penganten putri lan penganten kakung neng suasana sing kusus lan dilambangake dadi pasangan raja lan ratu.
Rangkeyan inti upacara umume diselenggaraake neng daleme penganten putri, dadi sing dadi penyelenggara utawa tuan umah yaiku wongtua utawa kaluarga penganten putri ning tetep dibantu kaluarga penganten kakung.
Rangkeyan upacara-upacara pengantenan adat Jawa iku seje-seje miturut dhaerah uga diselenggaraake sesuai kemampuan ekonomi sosial kaluargane.
Upacara-upacara penganten adat Jawa antarane:
Kanggo tulisan luwih gamblang prakawis iki mangga pirsani: Lamaran pengantenan
Upacara lamaran iku upacara kanggo nrima kaluarga calon penganten kakung neng daleme calon penganten putri. Upacara iki dadi tanda yen wongtua utawa kaluarga manten putri setuju yen putrine didaeake pasangan urip calon penganten kakung.
Neng acara lamaran iki biasane sekalian kanggo nento'ake dina utawa tanggal penyelenggaraan rangkeyan upacara lanjutane, utamane tanggal pesta penganten.
Kanggo tulisan luwih gamblang prakawis iki mangga pirsani: Siraman
Acara siraman iku sejati upacara perlambang kanggo ngresi'ake jiwa calon penganten. Upacara iki diselenggaraake sedina sedurung ijab kabul lan dilako'ake neng umah masing-masing calon manten, umume neng bagian umah sing radha terbuka kaya neng halaman mburi umah utawa neng taman ngarepan umah. Sing nyiram pertama biasane wong tua calon manten banjur sedulur liyane uga pemaes.
Midodaren
Kanggo tulisan luwih gamblang prakawis iki mangga pirsani: Midodaren
Tembung midodaren iku asale saka basa Jawa yaiku widodari utawa bidadari neng basa Indonesia. Acara iki ngandung makna yen mbengi sakdurunge acara pengantenan iku, kabeh para widadari mudhun saka suwarga kanggo aweh pengestu uga kanggo pralambang yen sesuk neng acara utama, penganten putrine bakal ayu kaya widodari.
Neng acara iki penganten putri ora metu saka kamar wiwit jam 6 sore nganti tengah wengi lan dikancani dening sedulur-sedulur putrine sing ngancani sinambi aweh nasihat.
Rangkeyan acara neng wengi midodaren iki seje-seje neng saben dhaerah, kadhang ana sing barengake karo acara peningsetan lan srah srahan.
Srah-srahan iku disebut ugo "asok tukon" yaiku pihak kakung nyerahake uba rampe lan biaya sing bakal kanggo ngleksanakake pesta pengantenan. Contone uba rampe iku beras, sayuran, pitik, jajan pasar lan liyo-liyane. Sakliyane iku sing paling penting ono ing papasrahan yaiku duwit sing tumprape pihak estri bakal dienggo mbiayai pas acara pesta penganten.
Sak rampunge acara ijab kabul (akad nikah)dileksanakake acara Panggih, ing acara iki kembang mayang digowo metu seko omah lan di delehake neng prapatan cedak omah sing tujuanne kanggo ngusir roh jahat. Sak wise iku penganten putri ketemu (panggih) karo penganten kakung sak perlu nerusake upacara: balang suruh, Wiji dadi, Pupuk, Sinduran, Timbang, Kacar-kucur, Dahar klimah, Mertui lan Sungkeman.
Upacara balang suruh minongko perlambang sih katresnan lan kasetian ing antarane penganten kakung lan putri.
Penganten kakung ngidak endog pitik nganti pecah, banjur penganten putri ngmbah/ngresiki sikil/ampeyane penganten kakung nganggo banyu kembang. Upacara iki minongko perlambang sawijining kepala keluarga sing tanggung jawab mring keluarga.
Ibu penganten putri ngusap-usap sirah/mustaka mantu kakung minongko tondho ikhlas nompo dadi bageane kulawargo.
Lumampah alon-alon kanthi nyampirake kain sindur, minongko tondho pinanganten sak kloron wis tinompo dadi kulowargo.
Pinanganten sak kloron lungguh neng pangkonane Bapake penganten putri, minongko perlambang sih katresnane wong tuwo marang anak lan mantu soho besan.
Kacar-kucur wujud dhuwit logam, beras lan uborampe liyane sing di kucurke ono pangkonane penganten putri minongko perlambang paweh nafkah.
Penganten sak kloron dahar dulang-dulangan minongko perlambang pinanganten sak kloron arep urip susah lan seneng kanthi bebarengan.
Wong tuwane penganten putri methuk wong tuwane penganten kakung neng ngarep omah lan bebarengan tindak neng acara resepsi.
Pinanganten sak kloron sungkem nyuwun pangestu marang wong tuwa.
Kenduren / resepsi
Kenduren utawa kenduri iku dadi puncak acara pengantenan, uga kadang diarani resepsi utawa walimahan. Sejatine kagiatan iki nduwe makna upacara selametan, selamet merga inti acarane yaiku ijab kabul wis rampung diselenggaraake. Neng acara iki, pasangan penganten nerima ucapan selamat saka kerabat, kanca uga kabeh sing hadir neng acara iki.
sumber- _URL_
Afifa Yesung -kulo nuwun : 25 November 2012 15.36 mengatakan...
terima kasih, sangat membantu... :):)
ora ceto
maheni fika endava -kulo nuwun : 29 November 2015 19.27 mengatakan...
Garek ditambahi, aja mung nyacat.
BAGAS SEO -kulo nuwun : 25 Oktober 2016 20.07 mengatakan...
Oke, jangan lupa kunbal Cara mengatasi anyang-anyangan gud lak
PRABU ADJIE -kulo nuwun : 17 Januari 2017 03.00 mengatakan...
Sudah menjadi SALAH KAPRAH. Pelaksanaan PANGGIH dengan IJAB.
Kebanyakan tulisan mengatakan acara panggih HARUS DILAKSANAKAN setelah acara IJAB. Coba kita bertanya MENGAPA …. ???? inilah karena kita mencampuradukkan antara pernikahan ADAT dengan pernikahan AGAMA.
Harusnya TIDAK BOLEH begitu. PERNIKAHAN AGAMA itu sifatnya HARUS MENGESAHKAN terjadinya PERNIKAHAN ADAT. Bukan sebaliknya.
Apa sebenarnya yang terjadi manakala IJAB dulu baru PANGGIH. Yang terjadi adalah SELURUH rangkaian acara mulai dari pemasangan BLEKETEPE sampai dengan Malam Midodareni …. menjadi GUGUR MAKNANYA … karena SEBELUM acara PANG


text:
*Tampilan media* menika narik kawigatosan siswa | ✓ | | | | |
| 4 | Warninipun *background* kaliyan teks katingal trep | ✓ | | | | |
| 5 | Gambar saha *animasi* katingal cetha | ✓ | | | | |
| 6 | *Backsound* utawi gendhing ingkang ngiringi narik kawigatosan satemah siswa saged ngraosaken remen nalika sinau ngginakaken *media* menika | ✓ | | | | |
D. Aspek Pengoperasian Media
| No. | Pernyataan | Wangsulan |
|-----|---------------------------------------------------------------------------|-----------|
| | | SS S RR KS BS |
| 1 | Pitedah anggenipun ngginakaken gampil dipunmangertosi, satemah siswa saged ngginakaken media pasinaon menika kanthi gampil | ✓ |
| 2 | Tombol ingkang cumawis wonten ing media menika gampil dipunginakaken | ✓ |
| 3 | Media piwulangan menika saged dipunginakaken siswa kanthi gampil tanpa pambiyantu tiyang sanes | ✓ |
| 4 | Kanthi sedayanipun media menika gampil dipunginakaken | ✓ |
E. Pamrayogi
mudah dipahami.
Yogyakarta, 18 Juni 2013
Siswa
Nur Listiani Ningrum
LEMBAR EVALUASI PAMANGGIH SISWA TUMRAP MEDIA INTERAKTIF
WONTEN ING PASINAON UNGGAH-UNGGUH MERTAMU
Nama Siswa: Annisa Miftachurrohmah
Kelas / No. Absen: X AP2 / 7
Pitedah:
1. Lembar evaluasi menika dipunisi dening siswa kanthi nyukani tandha centhang (✓) wonten papan (kolom) ingkang sampun cumawis. Wondene kategorinipun kados mekaten: 1) SS (Sarujuk Sanget), 2) S (Sarujuk), 3) RR (Rangu-rangu), 4) KS (Kirang Sarujuk), serta 5) BS (Boten Sarujuk).
2. Menawi badhe paring pamrayogi saged dipunserat wonten papan ingkang sampun cumawis.
A. Aspek Gampilipun Mangertosi
| No. | Pernyataan | Wangsulan |
|-----|---------------------------------------------------------------------------|-----------|
| | | SS | S | RR | KS | BS |
| 1 | Media pasinaon menika maringi seserepan ingkang sae babagan materi unggah-ungguh mertamu kangge siswa | ✓ | | | | |
| 2 | Materi unggah-ungguh mertamu ingkang dipunandharaken wonten media pasinaon menika saged dipunmangertosi dening siswa kanthi gampil | ✓ | | | | |
| 3 | Sasampunipun sinau kanthi ngginakaken media pasinaon menika siswa saged nindakaken unggah-ungguh mertamu | ✓ | | | | |
| 4 | Gladhen soal utawi pitaken-pitaken wonten media pasinaon menika saged nuntun siswa kangge mangertosi materi | ✓ | | | | |
| 5 | Kawruh Basa mbiyantu siswa kangge mangertosi tembung-tembung ingkang boten dipunmangertosi | ✓ | | | | |
B. Aspek Kemandirian Sinau
| No. | Pernyataan | Wangsulan |
|-----|---------------------------------------------------------------------------|-----------|
| | | SS | S | RR | KS | BS |
| 1 | *Media* pasinaon menika maringi kalodhangan siswa supados sinau kanthi mandhiri | | ✓ | | | |
| 2 | Siswa saged remen sinau materi unggah-ungguh mertamu kanthi ngginakaken *media* menika | | ✓ | | | |
| 3 | Kanthi ngginakaken *media* pasinaon menika nggampilaken siswa kangge ngambali materi unggah-ungguh mertamu | | ✓ | | | |
| 4 | *Media* pasinaon menika saged dipunginakaken kangge sinau piyambak wonten griya | | ✓ | | | |
C. Aspek Penyajian Media
| No. | Pertanyaan | Wangsulan |
|-----|---------------------------------------------------------------------------|-----------|
| | | SS | S | RR | KS | BS |
| 1 | Teks utawi seratan wonten *media* menika katingal cetha saha gampil dipunwaos | ✓ | | | | |
| 2 | Materi dipunandharaken kanthi basa ingkang prasaja satemah siswa gampil anggenipun mangertosi | ✓ | | | | |
| 3 | *Tampilan media* menika narik kawigatosan siswa | ✓ | | | | |
| 4 | Warninipun *background* kaliyan teks katingal trep | ✓ | | | | |
| 5 | Gambar saha *animasi* katingal cetha | | ✓ | | | |
| 6 | *Backsound* utawi gendhing ingkang ngiringi narik kawigatosan satemah siswa saged ngraosaken remen nalika sinau ngginakaken *media* menika | ✓ | | | | |
D. Aspek Pengoperasian Media
| No. | Pernyataan | Wangsulan |
|-----|---------------------------------------------------------------------------|-----------|
| | | SS S RR KS BS |
| 1 | Pitedah anggenipun ngginakaken gampil dipunmangertosi, satemah siswa saged ngginakaken media pasinaon menika kanthi gampil | ✓ |
| 2 | Tombol ingkang cumawis wonten ing media menika gampil dipunginakaken | ✓ |
| 3 | Media piwulangan menika saged dipunginakaken siswa kanthi gampil tanpa pambiyantu tiyang sanes | ✓ |
| 4 | Kanthi sedayanipun media menika gampil dipunginakaken | ✓ |
E. Pamrayogi
Lebih sering-sering dia kayak gini...............................................
Saya fuka pembelajaran menggunakan gambar seperti tadi.......................
..............................................................................................................
..............................................................................................................
..............................................................................................................
Yogyakarta, 18 Juni 2013
Siswa
[Signature]
Anisa Miftachurrahmah
| No | Nama Siswa | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
|----|--------------------------|-----|-----|-----|-----|-----|-----|-----|-----|-----|-----|-----|-----|-----|-----|-----|-----|-----|-----|-----|
| 1 | Ambarsari | 5 | 4 | 5 | 5 | 4 | 5 | 4 | 3 | 4 | 4 | 5 | 5 | 5 | 5 | 4 | 4 | 5 | 3 |
| 2 | Ambarwati | 5 | 4 | 4 | 4 | 5 | 4 | 4 | 4 | 3 | 4 | 4 | 5 | 4 | 4 | 5 | 4 | 5 | 4 |
| 3 | Ana Riadhotun Khasana | 4 | 4 | 4 | 3 | 4 | 5 | 4 | 4 | 4 | 4 | 3 | 4 | 3 | 4 | 3 | 3 | 3 | 3 |
| 4 | Anggraeni Novian C | 5 | 4 | 5 | 5 | 5 | 4 | 4 | 4 | 5 | 5 | 4 | 5 | 5 | 4 | 4 | 5 | 4 | 5 |
| 5 | Anggun Kusumaningrum | 5 | 4 | 5 | 4 | 4 | 3 | 4 | 5 | 5 | 4 | 5 |


text:
Kalimacan kuwe salah siji desa nang Kalijambe, kabupaten Sragen, propinsi Jawa Tengah, Indonesia.
Referensi
hery dawung


text:
Senin Wage 07 Juni 2021
Lan Alloh Swt ngendika : Temen bejo wong-wong Mukmin (1) Yaiku wongwong kang ing dalem sholaté pada khusyu' kabéh (2) Lan wong-wong kang saking lelahan pada melengos kabéh (3) Lan wong-wong kang maring zakat pada ngelakoni kabéh (4) Lan wong-wong kang marang farjiné pada anjaga kabéh(5) Kejaba ingatasé piro-piro bojoné utawa wadon amat kang dadi miliké tangan tengené, maka déwéké kabéh mau ora pada winada/cinacad (6) Maka sing sapa wonge kang murih saliyané mengkono kabéh, mangka dewékné kabéh iku kelebu wong kang pada ngeliwati pelanggeran (7) Lan wong-wong kang maring amanat lan janjiné pada ngereksa kabéh (8) Lan wong-wong kang maring sholaté pada anjaga kabéh (9). [QS. al-Mukminun/23: 1 – 9 ].
Lan ngendika Gusti Alloh Ta'ala : Kejaba wong kang pada sholat (22) Yoiku wong-wong kang ingatasé sholaté pada ngelanggengaken kabéh (23) [QS. alMa'arij/70 : 22 – 23 ].
1
Maka Gusti Alloh ngedalaken tiyang-tiyang ingkang sholat saking wernaning manungsa ingkang dipun damel angél lan nggersulah nalika angsal keawonan, lan nyegah (saking dermakaken banda) nalika angsal kesahénan (banda dunya), seolah-olah Alloh SWT ngendika : Satemené wong-wong kang pada ngelakoni sholat hakikaté ora kalelebu wong kang angél, nggersulah lan nyegah (saking dermakaken banda).
Ingsun ngendika: Keranten pinten-pinten sifat punika kalebet saking perkawis munkar, lan temen ngendika Alloh Ta'ala : ﴾ Lan jumenengakena sira ing solat, temen satuhune sholat iku nyegah saking perkara jember lan munkar, lan yekti éling maring Alloh iku luwih agung﴿ [QS.al-'Ankabut/29 : 45]. Maka tiyang sholat – ingkang leres enggen jumenengaken sholat kados ingkang pun dawuhaken dening Alloh lan Rosulipun – punika sholatipun nyegah dateng piyambakipun saking ngelampahi perkawis ingkang dipun gethingi dening Alloh, kados punika sifat ingkang sampun tinutur lan sanesipun arupi perkawis ingkang dipun gethingi.
Lan ngendika Kanjeng Nabi Muhammad 'alaihis sholatu wassalam : ﴾ Kowé kabéh pada sholato kaya oléhé sira kabeh weruh marang ingsun lagi sholat﴿ .
2
Tiyang ingkang enggénipun sholat netepi ndérék lan manut dateng Rosululloh ﷺ , ingkang sesuai kaliyan ingkang pun nukil Ulama umat saking salaf lan kholaf رضي هللا عنهم punika tiyang sholat ingkang kapetang – menggahipun gusti Alloh SWT – saking golonganipun tiyang ingkang jumenengaken lan anjagi dateng sholat.
______________________
3


Dheweke ngeklik kaca sampeyan ... dheweke maca entri blog sing dikepengini. Ora ana liyane sing narik minat. Sampeyan ngerti manawa sampeyan duwe akeh kiriman menarik sing bisa dadi minat para pamaca, nanging kepiye sampeyan bisa nuduhake menyang pembaca paling anyar sing 'lagi wae liwat'?
Dina iki aku entuk lalu lintas sing hebat. Aku Mac, aku PC entuk kaca ngarep saka Netscape lan entuk luwih saka sewu hits saka sumber kasebut. Uga dikirim ing Wulu, Kesandung, Reddit, Lan Del.icio.us. Aku bakal menehi statistik lengkap sesuk lan laporan babagan kemampuan WordPress kanggo nyedhiyakake volume sing luwih dhuwur. Intine ing kene ana sing beda.
Iki volume sing cukup dhuwur supaya aku bisa nganalisa overlay situs lan ndeleng tujuane klien saka kaca omahku. Laporan overlay situs minangka klik sing dibagi grafis ing kaca web sampeyan kanggo nyedhiyakake indikator visual persentase klik-tayang. Aku langsung weruh akeh klik sing dipusatake ing Komentar Paling Anyar ing sidebarku. Mesthine 35% wong sing ngunjungi halaman omahku bakal metu saka kaca kasebut. Nanging, 52.3% ngeramaken klik ing a Komentar Anyar ing sidebarku! Wah!
Kira-kira 10% klik liyane liwat tautan komentar langsung ing sangisore kiriman. Iki apik tenan! Kaya sing dakkarepake blogku, pengunjung pancen ngandelake komentar wong liya kanggo ndeleng apa sing menarik utawa ora menarik ing situsku.
Kanca saka kerja, Randy, ngandhani yen dheweke mung maca kiriman sing duwe 1 utawa luwih komentar ing blog. Aku ngira menarik lan aku nggawe modifikasi kanggo tema kasebut kanggo nunjukake jumlah komentar; Nanging, aku ora bisa ngukur pengaruh nyata saka pangowahan kasebut.
Dina iki aku yakin wis mbuktekake sepira pentinge komentar, uga nampilake komentar babagan postingan. Aku bisa uga nyoba makarya ing kaca ngarep… mbok menawa dhaptar kiriman sing paling akeh komentar. Sampeyan bakal nuduhake manawa media sosial pancen penting pacelathon
. Milih topik sing apik lan nulis kanthi apik minangka bagean saka persamaan, nanging masarakat minangka makhluk sosial - lan seneng karo topik sing dikarepake.
CATETAN: Aku mbukak Rama Rob Marsh anyar Komentar plugin Bener ... Rama Rob minangka Pendeta Katolik Roma! Aku ora ngandel yen kekuwatan plugin kasebut duwe pengaruh saka Ndhuwur, nanging aku yakin manawa ana kapercayan sethithik ora bakal lara, bener? Matur suwun, Rama Rob!


Inkubator:Tepas
- You can read this page in other languages. The language menu is here.
Kapiyé carané miwiti wiki uji-coba
Sapérangan aturan wigati:
Piyé carané kontribusi nèng wiki tès nèng Inkubator?
Yèn Sampéyan gadhah kawruh ngenani basa ingkang samenika sampun wonten wiki cobi-cobinipun wonten ing riki, Sampéyan sampun sakedahipun urun kontribusi wonten ing wiki cobi-cobiyan menika.
Mangga wènèhi ater-ater sing trep ana ing kabèh kaca sing thok gawé. Katrangan sabanjure bab ater-ater.
Sesambungan/Pitulung:


text:
Lebakwangi kuwe salah siji desa nang Pagedongan, kabupaten Banjarnegara, propinsi Jawa Tengah, Indonesia.
Referensi


text: Wong SHT angsal ilmu seng jenenge pernapasan iki di rewangi ikhlas lahir batin latihan jiwa lan raga, ora mung korban tenogo, waktu, bondho, korban perasaan di trimo mas, di iles2 pelatih nganti mblenger,.


text: 73. Ana ing suwarga sira padha duwe wowohan pirang-pirang, sira padha mangan wowohan mau, êndi kang sira pengini.


Lampahan Semar Mbarang Jantur Lampahan Semar Mbarang Jantur 1. Praja Mandaraka: Prabu Salyapati, putra Raden Rukmarata, Patih Tuhayata. Gunem: murcané kang putra Dewi Érawati. Putra Ngastina sagah ngupadi, Rukmarata kadhawuhan matur dhateng Wasi Jaladara. Sowanipun Pamadi panakawan martosaken sirnanipun sang dewi. Kinanthi lerem anèng kedhaton. Kedhaton: Raden Pamadi dipun amiraken dhateng patunggonipun Sang Dewi Surtikanthi datan purun. Kocap, Dewi Banowati sareng pirsa manawi Pamadi anèng kedhaton gya kaglandhang dhateng panggènanipun. Boten kocap anèng papreman. Dewi Surtikanthi runtik manahipun, lajeng nguman-uman, kanthi ngesotaken yèn ana dalan kaluwèn aja ana pangan sarta toya karebèn kaliren. 2. Madeg Nagari Tirtakadhasar: Raja ditya Prabu Kurandhageni, putra Raden Kartawiyoga, Patih Kalayaksa. Gunem: Raden Kartawiyoga matur badhé nuruti panyuwuné Dewi Érawati kang andusta saka Mandaraka, sabab purun kagarwa nanging nyuwun kamaru kaliyan Dewi Surtikanthi, Banowati; mila lajeng bidhal kaiiring wadya. Dumugi dharatan kapapag wadya Mandraka dadi prang, nyimpang margi. 3. Madeg Wana: Raden Pamadi panakawan. Gunem: gènnya nedya babantu ngupadi méndrané sang Dewi. Dhatengipun danawa nggantung laku, dadi prang. Buta mati. Pamadi trus. Pamadi kantaka lemes amarga kaluwèn, panakawan amadosaken tedha sarwi amabarang jantur. 4. Pretapan Argasonya: Raraireng, embank. Tekané panakawan barang jantur, dipun tanggap nanging nyuwun sajèn. Cekap anggènipun anjantur, sajèn kabekta panakawan, nuli kaulet dados satunggal kaaturaken dhateng Raden Pamadi. Kocap Raden Pamadi sumerep tedhan ingkang kaulet kadi tedhan sona sakala bramantya, anglabrag kang paring tedha. Kocap Dewi Bratajaya, sareng sumerep Pamadi dhateng ngasta duwung ligan gya lumayu wadul ingkang raka. 5. Candhakan: sang Wasi Jaladara, Narayana. Dhatengipun Raraireng wadul badhe dipun patèni laré jaler. Jaladara muntab, boten sranta lajeng anglabrag Raden Pamadi. Narayana anyapih. Raraireng supados nyuwunaken pangapura. Pamadi badhé dipun banting, Narayana ngémutaken. Raraireng ugi nyuwun pangapura, Jaladara nggadhang bénjang badhé kadhaupaken. Premadi sagah, Jaladara dipun aturi priksa manawi Dewi Erawati kadusta duratmaka. Kinarya patembaya manawi saget manggihaken badhé kadhaupaken. Jaladara nyagahi, nulya sowan mring Mandraka. 6. Madeg Mandaraka: Prabu Salya, tamu Kurupati, Sangkuni, Punta, Séna, Kembar. Gunem: Kurupati anggenipun nyagahi ngupadi Dewi Erawati datan antuk damel. Katungka sowané Jaladara, Pamadi, Narayana matur manawi Dewi Erawati kadusta dening ptra Raja Tirtakadhasar, nanging badhé kagarwa purun. Gadhah panyuwun kamaru Dewi Surtikanthi, Dewi Banowati. Mila Jaladara sagah nyepeng duratmakanipun, nuli kadhawuhan manjing kedhaton nganthi Pamadi. 7. Candhakan: Raden Kartawiyoga kang laku dusta lumebet jro kedhaton kadenangan Jaladara dados prang. Kartawiyoga kawon lumayu, Raden Pamadi Jaladara ambujung. Sareng sumerep Raden Kartawiyoga lumebet guwa gya kabujung. 8. Kedhaton Tirtakadhasar: Dewi Erawati, cèthi. Dhatengipun Jaladara, Pamadi badhé amboyong sang Dewi sagah. Cethi lapuran. 9. Praja/Pendhapi Tirtakadhasar: Kala Kurandhageni, sowanipun Kartawiyoga matur tan antuk damel. Cethi sowan matur manawi sang Dewi sampun kaboyong Raden Pamadi dhateng Mandraka. Sang Nata duka gya ngulurug mring Mandraka. Kocap lampahé Permadi – Wasi Jaladara wus prapta Mandraka ngaturaken Sang Dewi. Katungka pangamukipun Kurandhageni, tinadhahan Sang Pamadi Sena, Jaladara. Prabu Kurandhageni pejah déning Jaladara, Kartawiyoga dening Pamadi. Amuk-amukan. 10. Tanceb Kayon
SAstra Jawa
PublikTemanTeman selain KenalanHanya SayaKhususTeman DekatDaerah PonorogoLihat semua daftar…akper muhammadiyahSOMENGGOLO CLUPManajemen pemasaranTELKOM_INDONESIA . kantor cellular (authorised distributor )KeluargaGoogle.comGoogle CromeDaerah Tainankantor sendirigoogle.comgoogle.comJambon homeSMA PGRIKenalanKembali
JAMAN EDAN
wong jawa yen iso Netepi lan iso Nglakoni, opo jare tetembungan iki sing bisa ngudari koyo rosone atine dhewe-dhewe, ndoyo sing isine mung apus-apusan, Nindakake opo jare wong nbiyen ora susah. yen iso adoh soko, sing saiki kedadenan tenan, koyo ila-ilane Jamane jaman edan sing ora edan ora keduman……,
Pancen amenangi jaman EDAN, sing ORA EDAN ora KADUMAN. Sing WARAS padha NGGRAGAS, sing TANI padha DITALENI. Wong dora padha ura-ura. Begjane sing eling lan waspada.
Ratu ora netepi janji, musna prabawane lan kuwandane. Akeh omah ing nduwur kuda. wong mangan wong, kayu gilingan wesi padha doyan rinasa enak kaya roti bolu.
Yen bakal nemoni jaman edan: akeh janji ora ditetepi, wong nrajang sumpahe dhewe. Manungsa padha seneng tumindak ngalah tan nindakake ukum Allah. Bareng JAHAT diangkat-angkat, bareng SUCI dibenci. Akeh manungsa ngutamakake reyal, lali sanak lali kadang. Akeh bapa lali anak, anak nladhung biyunge. Sedulur padha cidra, kulawarga padha curiga, kanca dadi mungsuh, manungsa lali asale. Rukun ratu ora adil, akeh pangkat sing jahat jahil. Makarya sing apik manungsa padha isin. Luwih utama ngapusi. Kelakuan padha ganjil-ganjil.
Wegah makarya kapengin urip, yen bengi padha ora bisa turu. Wong dagang barange saya laris, bandhane ludhes
Akeh wong mati kaliren ing sisihe pangan. Akeh wong nyekel bandha uripe sangsara. Sing edan bisa dandan. Sing mbangkang bisa nggalang omah gedhong magrong-magrong. Wong waras kang adil uripe nggragas


Bubur kacang ijo
Bubur kacang ijo inggih punika salah satunggaling masakan Indonesia ingkang dipundamel saking kacang ijo lan dipunsukani toya, ron pandan saha gula jawa ingkang salajengipun dipungodhog ngantos umub lan kacangipun empuk.[1] Manawi sampun ugi saged dipunjangkepi mawi santen ingkang anggènipun masak dipuncampur ing salebeting kacang ijo. Bubur kacang ijo eco dipundhahar ing wayah sonten utawi enjing nalika hawanipun taksih asrep. Bubur kacang ijo saged damel badan kita kros anget lan ugi dipuntambah malih kanthi kandhutan gizi ingkang kawrat wonten ing kacang ijo ingkang saé kanggé ningkataken daya tahan tubuh kita. Kajawi punika, bubur kacang ijo ugi saged damel wareg sinten kemawon ingkang dhahar, dados punika cocog dipundhahar minangka dhaharan tambahan ing antawisipun jam dhahar siyang saha dalu. Cara kanggé damel bubur kacang ijo punika boten angèl. Kanthi ndhèrèk cara-cara ingkang sampun wonten kanggé damel bubur kacang ijo, panjenengan sampun saged damel bubur kanthi raos ingkang éco ugi boten badhé ngirangi aji gizi ingkang kawrat wonten ing salebeting kacang ijo piyambak.
Bahan-bahanipun[besut | besut sumber]
Bahan-bahan ingkang dipun-ginakaken kanggé damel bubur kacang ijo ing antawisipun inggih kados makaten:[2]
- 250 gr kacang ijo
- 175 gr gula pasir
- 1 liter toya
- 1/2 sdt uyah
- 12 sdt panili
- 200 ml santen kenthel ingkang dipundamel saking klapa
- 2 lembar ron pandan
Caranipun damel[besut | besut sumber]
Caranipun damel bubur kacang ijo inggih gampil sanget kados ingkang kaandharaken ing ngandhap punika:[2]
- Kacang ijo sadèrèngipun kedah dipunkum rumiyin dangunipun kirang langkung 6 jam supados saged mekrok rumiyin.
- Manawi sampun kacang ijo dipunkumbah rumiyin ngantos resik lajeng dipunsisihaken.
- Nggodhog toya kanthi dipunsukani sarem saha panili bubuk, dipuntengga ngantos umub.
- Gendhis pasir dipunlebetaken kanthi dipunsukani malih sarem saha ron pandan lajeng dipuntengga ngantos umub ugi.
- Bubur kacang ijo sampun samekta dipunsajekaken kanthi nyukani santen ingkang sampun dipungodhog kala wau ing sanginggilipun bubur kacang ijo ingkang sampun mateng. Supados tetep eco dipundhahar ing wekdal dangu, saenipun manawi duduh santen dipungodhog rumiyin saderengipun dados duduh bubur kacang ijo.


Awan isih mergawe
bareng bengi loro nggruguh.
Ditakoni keno opo jawabe ora weruh.
Sambate mung aduh aduh.
Jebule atine susah mikirne butuh.
Tonggone akeh sing ewuh.
Deweke ora nduwe duit sing kanggo buwoh.
Mulo iku poro enom lan poro sepuh.
Ati susah ojo mung thelah theluh.
Ojo men songgo uang karo lungguh.
Tapi tingkatno iman lan taqwa sing kukuh.
Dzuhur, ashar, maghrib, isya lan subuh.
Ayo podo ditindakne kelawan teguh yo bolo.


text:
Anggur Jerman - Wikipedia
Kebon anggur ing pinggiring Kali Mosel
Anggur Jerman punika jinising anggur ingkang asalipun saking Jerman.[1] Unjukan anggur punika unjukan ingkang dipunremeni déning tiyang Jerman kejawi bir.[2] Produk anggur Jerman ingkang paling kondhang punika Riesling ingkang gadhah ciri kas kecut lan saged dados kanca kanggé manéka jinis masakan.
3 Laladan ingkang ngasilaken anggur
Prosès damel anggur wonten ing Jerman punika sampun kawiwitan saking taun 100 SM ingkang dipunlampahi déning Bangsa Romawi. Wonten ing abad tengahan, para biarawan nglajengaken tradisi damel anggur lan miyaraken lahan anggur ingkang taksih produktif dumugi sapunika. Produksi anggur Jerman mandhap sanget nalika dekade 60 lan 70-an nalika sapérangan ageng anggur legi dipundamel kanggé dipunekspor. Budidaya anggur vitikultur) ing Jerman dipunlampahi kanthi tliti supados ngasilaken unjukan mawi kuwalitas saée. Pérangan punika dipundukung mawi teknologi inggil nanging ramah lingkungan. Tiyang Jerman manèn anggur mawi tngan lan nyimpen anggur putih wonten ing tangki baja anti karat déné anggur abrit punika dipunsimpen wonten ing tong saking kayu oak. Sapunika, Jerman gadhah kathah produsen alit ingkang damel unjukan anggur ingkang gadhah kuwalitas.[1] Kaluwihan saking anggur Jerman punika amargi nagara mau gadhah manéka jinis anggur ingkang dipundamel unjukan anggur mawi kuwalitas, mliginipun anggur saking lèr Jerman ingkang kondhang minangka jinis ingkang paling gadhah mutu amargi lemahipun ingkang subur.[2]
Anggur Jerman ingkang saé punika kondhang awit saking rasanipun ingkang alami lan ènthèng ugi seimbang antawisipun rasa legi lan kecut. Sapérangan ageng kebon anggur dipunbudidayakaken ing ngandhaping bukit, mliginipun wonten ing pinggiring Kali Rhein lan Kali Mosel sarta cabang-cabangipun saéngga pikantuk cahya srengéngé ingkang dipunpentalaken saking toya kali.[1] Anggur Jerman ingkang mateng kanthi alon prabawa marang rasa ingkang seger lan kecut. Jerman damel sakedhik anggur abrit lan kathah anggur putih ugi rosé (jambon) kanthi rasa ingkang asring trocken (pait) utawi halbtrocken (setengah pait) ingkang kaserat wonten ing label. Bènten kaliyan dessert kanthi bahanipun saking unjukan anggur ingkang rasanipun tansah legi.[1]
Laladan ingkang ngasilaken anggur[besut | besut sumber]
Anggur Jerman punika asalipun saking kawasan kanthi iklim adhem saéngga dipunbudidayakaken wonten ing lèrèng ingkang madep ngidul supados tansah kénging cahya srengéngé terus. Kajawi punika wonten ugi kebon anggur ing lembah kali kados Rhein lan Mosel amargi toya kali saged ngatur suhu nalika wanci dalulan saged mentalaken angeting cahya srengéngée. Tigang papan ingkang ngasilaken anggur Jerman ingkang paling gadhah kuwalitas punika ing dhataran curam ing sedawaning pinggiran Kali Mosel, laladan Rheingau, sarta dhataran Rheinhessen.
Kathah wisatawan asing ingkang dugi ing salah satunggal laladan ingkang ngasilaken anggur. Saking mangsa reunifikasi, gunggunging wisatawan ingkang dugi ing Jerman Wétan punika nambah, Dhaéerah anggur tradhisional Jerman, ingkang mbentang saking pérangan tengah Rhein ing Bonn dumugi Tlaga Constance ing watesan Swiss punika laladan ingkang paling kathah dipunparani déning wisatawan amargi wonten ugi papan-papan mawi sajarah, sumber toya panas, griya-griya tradhisional mawi empyak (payon) ireng putih ing désa wiyosipun Grimm lan sedhèrèk sarta sesawangan ingkang éndah.
Wikimedia Commons duwé médhia ngenani Category:Wines of Germany.
^ a b c d Food & Drink, frommers.
^ a b German Wines, germanculture.
Dijupuk saka "_URL_
Ombèn-ombèn anggur Jerman


text:
têtiyang Indhu ngajawi, tiyang Jawi katularan cacriyosan sarta dêdongenganing agami Hindhu ingkang kawrat ing parwanipun Sêrat Mahabarata, wiwit ing kala punika cêcriyosan ingkang kalampahakên ing ringgit wacucal sawêg katunggilan cariyos Indhu, ingkang lami-lami lajêng kalimrahakên waradin ing tanah Jawi, dados yèn makatên ringgit wacucal dipun wastani ringgit parwa, ing sajatosipun pangaran-aran makatên punika pancèn botên cundhuk akalihan kawontênanipun, sabab kajawi cacriyosanipun, sadaya kawujudan saha parincèning ringgit botên ewah, têksih têtêp kados ing sadèrèngipun ringgit wacucal wau kaangge maujudi parwan Mahabarata. Wangsul samangke, lah tiyang namung kaewahan cacriyosanipun kemawon, têka namanipun lajêng dipun ewahi
lami-lami sarêng luguning cêcriyosan ingkang kawrat ing parwanipun Sêrat Mahabarata sampun kawangun ing saprayoginipun tumrap ing lampahan ringgit, têtiyang Jawi lajêng nganggit lampahan Panji katêrapakên ing ringgit ugi, sarta lajêng dipun wastani ringgit gêdhog, makatên malih bab wontênipun ringgit sanès-sanèsipun, pangraos kula kados sampun nyêkapi kados ingkang sampun kaandharakên ing nginggil.
Ing wusana bab wontênipun ugêr padhalangan, sarta lampahan ringgit satunggil-tunggilipun, kados botên pêrlu kula sêbutakên ing sêrat punika, jalaran sampun kasêbut wontên ing sêrat-sêrat Jawi sanèsipun, kados ta: ing sêrat ugêr padhalangan sarta ing sêrat pakêm padhalangan, sanadyan ing sêrat-sêrat wau kathah nama-namaning tiyang ingkang dados lampahan, sarta namaning nagari sapanunggilanipun, ingkang gèsèh kalihan babonipun Indhu.
Isinipun Sêrat Punika
Pambuka ... ing kaca 49 / I. Têtingalan ingkang kapitontonakên sarana wayangan (layangan) ... ing kaca 57 / § 1. Bab pandamêlipun ringgit purwa sarta ringgit gêdhog, tuwin prabotipun sawatawis ... ing kaca 57 / § 2. Umuripun ringgit purwa ... ing kaca 62 / § 3. Asalipun ringgit purwa ... ing kaca 89 / § 4. Mula bukaning pikajênganipun ringgit wayang ... ing kaca 129 / II. Bab Têtingalan Topèng ... ing kaca 162 / III. Bab Têtingalan Ringgit Bèbèr ... ing kaca 179 / IV. Bab Indhakanipun Kawruh Mitontonakên Wayangan (Layangan) ing Wingking ... ing kaca 189.
M. Poedja ardja. Sari moelya ... f 0,23 / R. Marta ardjana. Serat Koela pratama ... f 0,12 / M. Poedja ardja. Dongèng Empol Empil ... f 0,08 / Pakem Ringgit Poerwa, I, II lan III ... f 0,15; 0,12; 0,14 / R. Marta kesoema. Pratikelipun moerih soedaning karojalan ... f 0,06 / R. Poerwa soewignja. Nembelas tjarios ... f.0,08 / M. Prawira soedirdja. Bab bako garangan f 0,11 / M. Poedja ardja. Niti karsa f 0,09 / R. M. Mangkoedimedja. Serat Poerwa wahja ... f 0,19 / R. Sisnaèni alias Wirja soesastra. Dongèng mantja-warni ... f 0,10 / M. Marta sendjaja. Layang babasan lan saloka ... f 0,8 / M. Samsir. Lelemboet kolérah (ter perse) ... / R. M Mangkoedimedja. Serat Pararaton I f 0,15 / R. M Mangkoedimedja. Serat Pararaton II ... f 0,50 / R. M Mangkoedimedja. Serat Pararaton III ... f 0,81 / R. Sastra prawira. Bioeng koealon ... f 0,02 / R. Soerati alias Dirdja soebrata. Gara-gara ... f 0,10 / R. Soerati alias Dirdja soebrata. Pamboekaning nalar ... f 0,20 / Kemis alias Ardja soewita. Pasrèn ... f. 0,05 / R. Ng. Soera dipoera. Serat babad Mangir, tanpa tembang ... f 0,16 / R. Sasra koesoema. Ketrangané Basa Djawa (ter perse) / M. Sarban. Panoelakipoen bebaja woeta ... f 0,18 / Djakoeb en Wignjaroemeksa. Lajang pratikelé naboeh gamelan ... f 0,22 / R. Moehamad Jacoeb. Serat karti wisaja / R. Marta-ardjana. Serat Adji selaga ... f 0,07 / Serat tjariosipun oelam koetoek / H. Croes. Serat daja wahana / M. Poedja-ardja. Tjarios Tilarsa ... f 0,26 / R. Tirtadanoedja. Ngelmoe kasoegihan ... f 0,05 / R.M. Soetirta. Paribasan (aksara Welandi) ... f 0,03 / R. Poerwasoewignja. Lebdatama I en II ... f 0,08 en 0,18 / R.Ng. Soeradipoera. Bedahipun Ngajogjakarta ... f 0,18 / M. Soekarman, alias Mangoen Poestaka. Oepa Darja ... f 0,09 / Soeara. Bab alaki rabi ... f 0,09 / Moersiman, alias M. Wiriadiardja. Waris lan Lalis ... f 0,07 / Moersiman, alias M. Wiriadiardja. Jogya Sastra (Basa Djawa ditoelis nganggo aksara Welanda) ... f 0,05 / R. Ng. Djaja Margasa. Wredda Moeda ... f 0,11 / M. Jasawidagda. Tjarios lelampahanipoen peksi glatik ... f 0,10 / M. Prawira Soedirdja. Serat Panoetan / H.C. Croes. Bab Angin f 0,05 ... f 0,05

dataset: uonlp/CulturaX


text:
êpatanipun, enggal nyuwun pangapuntên salajêngipun wontên ing manah gadhah tekadbotên badhe nindakakên tumindak ingkang nalisir mênikâ.
6) Têlaten
Budi pakarti têlaten inggih mênikâ satunggaling pêrilaku kanthi ngati-atì utawi cêrmat sâhâ saksâmâ dhumatêng satunggaling bab, inggih dhumatêng satunggaling pakaryan utawi satunggaling kêgiyatan. Hasil saking pêrilaku mênikâ badhe nuwuuhakên raos rêmên utawi ngrêmênakên (A. Tabrani Rusyan, dkk. Tt: 57-58). Menggah tandhanipun tiyang ingkang gadhah budi pakarti têlaten inggih mênikâ:
a) Cêrmat nalikâ sumêrêp satunggaling bab, inggih mênikâ sagêd manggihakên bab-bab ingkang sagêd damêl tunanipun dhiri punâpâdene tiyang sanes,
b) Tansah manggihakên kawilujêngan nalikâ nindakakên satunggaling pakaryan. Nalikâ nindakakên satunggaling pakaryan, anggenipun nindakakên kanthi lêrês sâhâ sae.
WJS. Poewadarminta, (1939: 609) sukâ andharan bilih têmbung tlaten têgêsipun nindakakên mênâpâ kemawon tansah taberi sâhâ sabar.
Wontên pagêsangan manungsâ sagêd kapanggihakên wujud-wujud budi pakarti têlaten, antawisipun inggih mênikâ:
a) Têlaten anggenipun sinau
b) Têlaten anggenipun nyambut damêl
c) Têlaten nalikâ pados satunggaling barang
d) Têlaten anggenipun nindakakên pakaryan, lsp.
Nalikâ tiyang anggenipun nindakakên satunggaling ayahan dipunlandhêsi budi pakarti têlaten têmtu asilipun ugi sae. Kosok wangsulipun mênawibotên dipunlandhêsi budi pakarti têlaten asilipunbotên sae têmah nndadosakên kuciwâ tumrap dhiri punâpâdene tiyang sanes.
Wontên ing layang Sasmitâ Titikâ dipunpanggihakên pratelan ingkang nêdahahkên patrap manungsâ ingkangbotên linandhêsan budi pakarti têlaten. Wondene pratelanipun kados makatên.
"Kayâtâ wong arêp lêlungan luru panggaweyan pikire mangu-mangu gâ arêp mangkat gâ ora dumadakan lakune dadi kangelan ânâ bae pangkalane"(kâcâ 5)
Saking pratelan ing nginggil sagêd dipunmknani bilih sabên-sabên tiyang kêdah gadhah pakarti têlaten nalikâ badhe nindakakên satunggaling ayahan.
Nalikå badhe nindakakên satunggaling pakaryan sampun ngantos manahipun mangu-mangu, botên yakin. Tiyang badhe nyambut damêl prayoganipun kinanthenan raos tanggêl jawab, ugi manah madhêp mantêp. Awit nalikå satunggaling pakaryan mênikâbotên linandhêsan budi pakarti têlaten badhe ndadosakên pêpalang satêmah asilipunbotên sae.
Kangge nyêkapi kabêtahan, manungsâ milâ kêdah nyambut damêl. Nyambut damêl mênâpâ kemawon ugêr botên nalisir saking karsanipun Gusti têmtu sae. Tiyang ingkang gadhah budi pakarti têlaten badhe nglêlimbang sadâyâ pakaryanipun kanthi cêrmat satêmah ndadosakên bombonging manah tumrap tiyang sanes. Tiyang têlaten anggenipun nyambut damêlbotên grusa grusu. Tiyang têlaten padatan anggenipun makaryâ kinanthenan watak jujur. Tiyang ingkang têlaten ugi jujurbotên gampil kenging pambujuking patrap ingkang botên sae; patrap nisthâ. Sinaosâ dipuniming-imingi pikantuk bêbanâ ingkang agêng, ananging mênawi botên sae têmtu inggih botên badhe dipun tampi.
Kangge nggayuh asil ingkang sae ugi damêl rêmêning manahbotên namung dhiri ananging ugi tiyang sanes milâ sadâyâ pakaryan kêdah dipuntindakakên kanthi têlaten, jujur ugi tansah srêgêp sâhâ tumêmên. Wontên ing layang Sasmitâ Titikâ kapanggihakên pratelan ingkang nêdahakên pakarti srêgêp ugi tumêmên. Srêgêp sâhâ tumêmên nalikå makaryâ asilipun ugi badhe sae. Wondene pratelanipun kados makatên.
"1) Anduweni kawêkêlan" (kâca 10)
Têmbung wêkêl têgêsipun srêgêp sartâ tumêmên (WJS. Poerwadarminta, 1939: 660). Wontên ing pagêsangan tiyang Jâwâ kapanggihakên sêsanti gêmi
sêtiti ngati ati. Sêsanti mênikâ sukâ pitutur dhumatêng sok sintêna kemawon nalikâ nindakakên pakaryan prayogi linambaran gêmi atégês botên ngêbreh;botên sok. Sabên-sabên ngêdalakên artâ dipunlêlimbang saestu. Mênawi botên wontên ginanipun têmtu botên badhe diputumbas. Sêtiti ngati ati nêdahakên patrap ingkang kêbak ing pangatos-atos. Sêsanti gêmi sêtiti ngati ati ugi ngajak dhumatêng sok sintêna kemawon supados nalikâ tumindak wontên ing pakaryan ugi kêdah kêbak ing kawicaksanan. Watak wicaksâna nêbihakên manungsâ tumindak culikâ ugi nisthâ. Budi pakarti têlaten, jujur, srêgêp linandhésan tumêmên ugi kaandharakên wontên ing sêrat Sânâ Sunu pupuh dhandhanggulâ pada 20 sâhâ 21. Wondênê pratelanipun makatên.
Pâdâ 20:
" sangklaning artâ yen tan prayogi, away arsa sanadyan kathah, yen durung sah away pinêt, sathithik yen panuju, den pakolih amburu asil, liring pakoling ingkang, sah têrang ing kukum, tuwin ta wêwêkas ing wang, yen akasap mrip upâ jiwâ ngaurip, aywâ nganakkên artâ"
Pâdâ 21:
" Nora arus nadyâ enggal sugih, ing wasânâ sirâ nêmu pâpâ, kapapan nora warise, saking pârâ luluuhur, kasab iku ingkang utami, among tani sasawah, gagâ ananandhur, akeh warnaning ngakasab, lakonana den taberi den nastiti, abot wong golek papan
Saking pethikan sêkar mênikâ kawahyakakên bilih sadâyâ manungsâ kêdah em


text:
Kacamatan Arahan iku kacamatan ing kabupatèn Indramayu, Jawa Barat.
Kabupatèn Indramayu
Kabupatèn Indramayu


sarèhne kowe lagi liburan, mêsthine ya banjur njala ya, ndah kaya apa sênênge!
Sarèhne papane wis kêbak, dongèngmu bakal kapacak liya dina bae.
Flasch Gordon''. Gondang-Legi. Malang. Bangêt panrimaku kowe mêrlokake kirim layang têtêpungan nyang Bu Mar. Dadi kowe saiki lagi vacantie 2 sasi, la ya lawas bangêt ya. Aja kakehan anggonmu mangan bakaran pohung, mêngko la banjur kêlêmon, sabên-sabên wis mbêdhol pohung, banjur dibakar, kok dipangan dhewe. Jare arêp ngirimi gêthuk ibumu. Sênêng ya F.G. nandur dhewe, nganti bisa ngundhuh dhewe. Caritamu bab kaanane kutha Malang, andadèkake kêpengenku wêruh dhewe. Yèn kowe kêsasar ing Bêtawi, gampang anjujuga bae nyang Gang Bungur Jawa No. 8, mêsthi têkan panggonane Bu Mar. Besuk kapan kowe plêsir nyang Bêtawi?
Omemarsait Kêrtêk (Wonosobo). Layangmu isi cangkriman lan lêlucon wis dak tampa, bangêt panrimaku.
Nanging aja pisan dadi atimu, lêlucon ora bisa kapacak, awit kurang lucu. Kowe yèn bisa golèk liya manèh sing luwih apik.
Siti Rahajoe murid Cursus V.O. Batang. Bangêt panrimaku kokirimi lêlucon warna-warna.
Siti, anggone Soepiatdjinah durung mangsuli kirimanamu layang, bokmanawa sabab saka durung kobêr. 1 114 6 [kobêr....]
--- 114 ---
[... 1 114 6]
Amin p/a Joenoes, Poncol 23 Sêmarang. Mula bênêr kandhamu. Min, supaya adrèse bocah-bocah katulis sing cêtha, yèn mangsuli layang, dadi yèn ana bocah sing arêp kirim layang ora susah takon adrèse marang Bu Mar. Kapan kowe ngirimi layang manèh nyang ibumu?
Srisoenarni Rêjosari II No. I Sêmarang. Aku bungah bangêt dene kowe wis tamat anggonmu sêkolah, lan aku uga mathuk bangêt kowe arêp nêrusake sêkolahmu nyang Huishoudschool. Sri, ing Bêtawi ora ana. Kêthoprak kang apik. Kowe nakokake Bu Siti Mariyam. Panjênêngane dadi guru ana ing Bogor.
Soemiwati p/a R. Kadijat Kranggan, Wirosari (S.J.S). Bangêt panarimaku kowe ngirimi layang pitêpungan. Pitakonmu pêrkara Sri Hartini lan Siti Djoharin aku ora wêruh.
Layang-layang liya-liyane bakal tak wangsuli Sêtu ngarêp
Ibumu Mar.
Lêlucon
Wayahe mangan sore
Marsining lan Maryati arêp padha mangan.
MarsiniMarsining. takon : "Ning, Ning, kowe yèn mangan nganggo apa?
Marsining : "Ya nganggo tangan.''
Maryati : "Luput.''
Marsining : "Nganggo apa?''
Maryati : "Ya nganggo cangkêm.''
Arêp mapan turu. Marsining arêp malês.
Marsining : "Ti, Ti, kowe yèn turu kapriye?''
Maryati : "Aku yèn turu ya mêrêm.''
Marsining : "Ora, kowe yèn turu ngompol.''
Ibu : "Cuk, Cuk, geneya kowe ora turu-turu mung omong-omongan wae.''
Cuk : "Wong aku wis turu kok, aku rak lagi nglindur.''
Soerono.
Ana wong adol êndog ing pinggir ratan kang sêsak bangêt. Wong adol êndog: "Piye ta sikilmu, apa ora ana mripate, wong wêruh êndog kok dipidak nganti rêmuk kabèh.'' Wangsulane: "La êndogmu piye apa ora kodèlèhi cangkêm, wong kêpidak kok ora gêlêm bêngok-bêngok.''
Siti Rahajoe, Batang.
Kêbênêran
Kere: "Dara, wau dalu kula nyupêna, panjênêngan maringi sata sakatos dhatêng kula, garwa panjênêngan maringi tèh sakatos.''
Priyayi: "Apa kowe ora wêruh yèn wahananing impèn iku kosokbali?''
Kere: "Sumêrêp ndara! Ingkang maringi tèh panjênêngan, garwa panjênêngan ingkang maringi sata.''
Priyayi gumujêng, banjur maringi kaya sing kaimpèkake.
Handini, Pacitan.
Mèmpêr Wêdhus
Wong jenggot takon marang Kromo: "Ya gene kowe katon susah?''
Kromo: "Mila kula susah awit kula kèngêtan menda kula ical. Yèn kula sumêrêp sampeyan kula kagèt, kula wastani menda kula kêpanggih. Awit jenggoting menda kula kados sampeyan.
Soeprapto, Magêlang.
Lawa
[Grafik]
Bocah-bocah dêlêngên, iki gambar lawa, yaiku kewan bangsaning kalong. Sing ketok anjêrbabah iku kupinge, dene awake mono cilik, lan matane ciyut. Dene wus kinodratake dening kang Kuwasa, kupinge lawa kang samono ambane iku migunani tumraping awake, yaituyaiku. nduwèni daya pangrasa lan prayitna manawa lagi mabur, dadi ora bisa numbuk wit-witan utawa apa bae kang bisa njalari apês. Sanajan mabur ing wayah bêngi kang pêtênge andhêdhêt, iya ora sumêlang apa-apa. Kang dadi mêmangsane mung kewan cilik-cilik kang padha mabur, malah kewan-kewan kang kagolong dadi amaning têtanduran kayadene bangsaning walang iya ngimêl. Mulane aja padha milara kewan lawa mau.
--- 115 ---
Mula Bukane Ana Têmbako
Anuju sawijining dina Ratu kang binathara tindak saka Mêkah nyang Mêdinah nitih kapal. Tindake alon-alonan. Dumadakan ana ing satêngahing dalan kapale midak ula. Sanalika iku banjur kolat-kolèt amarga saka larane. Sang Prabu barêng priksa ula mau, enggal têdhak saka kapale. Ula dipundhut sarta diiling-ilingi. Sang Prabu ngêrtos yèn ula mau kapidak jaran. Saking bangêt wêlase ula banjur dilêbokake ing jajane nuli nêrusake tindake. Ora suwe ula mau ngêtokake êndhase lan matur mangkene: "Gusti, kula badhe nyokot panjênêngan.'' Sang Prabu kagèt sarta gumun, dene ana ula bisa tata jalma. Banjur ngandika: "Lho kapriye ta, kowe mau rak dak tulungi, têka saiki arêp nyokot aku.'' Ngandika ngono mau karo ula arêp dibuang. Ula banjur matur manèh: "Saking dhawuhing Gusti Allah kula kêdah nyokot panjênêngan,'' Sang Prabu bar


un pituruning pêpakunipun tanah Jawi, pantês jumênêng nata ing Ngèksigănda. Tansah ingadhêp putra santana, Radèn Adipati Măndraka wontên ing ngarsa, Tumênggung Jayasupănta, kalihan Adipati Martalaya, tuwin Tumênggung Bocor, Adipati Saradipa ing Pathi, Kêdhu, Pajang, Dêmak, Sokawati, sami sowan ing byantara nata.
--- 10 ---
Sang prabu angandika aris: paman Măndraka, ingsun taros, kados pundi prakawis Kyai Gêdhe Mangir, sampun tita ngantos dumugi sapunika tansah mogok botên purun seba angidhêp dhatêng karatoningsun, punapa botên prayogi enggal linurugan lajêng kagêbag ing prang, tinumpêsan sabrayat kulawangsanipun sadaya, janji sipat jalêr dipun pêjahi.
Adipati Măndraka matur: dhuh sang nata, kula botên anyuwawèni, dipun sarèh karsa paduka nata, sanadyan ing Mangir tanah alit, nanging botên kenging ginagampil tinêmpuh ing prang, manawi lêpat saèstu ambêbayani, miwah adamêl risaking wadyabala kathah. Makatên malih nama nistha panjênênganing ratu, têka mêngsah bêkêl panajungan, wontên ingkang dados pakèwêdipun ing lampah, awit gadhah wasiat warni waos dhapur Baru Kuping, ampuhipun sakalangkung sangêt, sanadyan têguh kulit têmbaga ingkang atos balungipun kados tosan purasani, otot kawat akêre prunggu, bilih kadhawahan waos Baru Kuping lêbur tanpa kukupan, awit saking timbalanipun [ti...]
--- 11 ---
[...mbalanipun] Ingkang Sinuhun Kalijaga, amisik dhatêng kula: pun Mangir dêdamêlipun linangkung, botên kenging katulak manungsa, singa ingkang kadhawahan amêsthi maot, tur sampun cinêtha ing riwayat dados pusakaning ratu Jawi, pasanganipun Kyai Plèrèt ing têmbenipun, mila sakalangkung rêmpit, botên langkung prayogi kabujuk alus kemawon, mênawi sampun kenging waos wau botên wontên wancak galihipun, sakarsa paduka nata, kula dhatêng jurungi.
Sang Prabu ngandika arum: yèn makatên andika rêmbug rumiyin, raharjaning lampah ingkang dipun parsudi, miwah rahayune sakathahing punggawa, ingkang botên damêl nisthaning ratu, nanging sagêda pikantuk damêl.
Adipati Măndraka matur sêndika, sarta lajêng ngandika dhatêng Pangeran Mangkubumi, Singasari tuwin Adipati Martalaya, kapriye rêmbug para, ingsun tari.
Pangeran Mangkubumi, Singasari, Adipati Martalaya sadaya sami matur: dhuh sumăngga, punapa sapangrèh paduka kula dhèrèk kemawon.
--- 12 ---
Adipati Măndraka matur ing sang prabu: bilih amarêngi karsa paduka nata, duryat paduka sang suji,[1] linurugakên ing ayuda. Kula upamèkakên misaya mina salêbêting toya, toyanipun taksih abêning, nanging ulamipun sagêda kacêpêng.
Mèsêm sang aprabu, grahita salêbêting galih, sri narendra jêngkar kondur angadhaton ginarêbêg para biyada. Sang nata anggagas ing galih, atur ingkang winados, sarawuhipun dhatulaya tata lênggah ingayap para parêkan.
Kocap pisowan jawi para punggawa sami bibar mantuk ing pondhokanipun sowang-sowang.
Duk samantên Sang Hyang Surya sampun sêrap, asrining căndra purnama gumantos, angalela padhang sumrah rum-arum, gumêbyar ingkang lêlangên angrêsêpakên.
Sang nata ngandika dhatêng Nyai Tumênggung Adisara: sira ingsun [ingsu...]
--- 13 ---
[...n] utus animbali paman Adipati Măndraka, barênga lan sira lêbuning kadhaton.
Nyai tumênggung mundur saking ngabyantara nata, utusan sampun dumugi ing Mandrakan kapanggih lajêng sami tata lênggah kalihan sang adipati. Nyai tumênggung matur:
Radèn adipati, pakênira ingandikan sang aprabu, wontên pakaryan ingkang wigatos, ingkang adamêl kasmaranipun putra pakênira sang nata, asarênga salampah manira.
Sang adipati matur: manira inggih sandika.
Sampun kapirid lumêbêt ing kadhaton, sowan ing ngarsa nata, sang aprabu lajêng ngandika: paman, suwawi andumugèkakên rêmbag nalika kula siniwaka wontên ing sitinggil, sintên ingkang kapiji anglêbur dhatêng ing Mangir, ingkang sagêd ambabarpisani sampun ngantos ngapingkalih damêl.
Sang Dipati Măndraka enggal matur: bilih andadosakên kaparêng karsa paduka sang prabu, duryat paduka Sang Dyah Radèn Ajêng Pambayun, dipun lampahakên ing ayuda sarana lampah sandi, pun Adipati Martalaya ingkang rumêksa
--- 14 ---
ing pakèwêd, kinèn dados dhalang ringgit purwa, akanthi kadangipun Tumênggung Jayasupănta, sami rumêksa sang dyah rêtna, lan pun Saradipa dados panjakipun, pun Tumênggung Bocor sampun ngantos kantun, minăngka juru nabuh kêmpul, Saradipa juru pangêndhang, Saradula nabuh kênong, Nyai Tumênggung Adisara dados juru panggêndèr. Dene kêmpul prayogi wasiyat paduka Kyai Bicak, kapêndhêt sawab pangèstunipun, amurih lêstantun manggih rahayu ing lampah, putra paduka radèn ajêng dipun akêna anak dhatêng ki dhalang ingkang sayêktos.
Sang aprabu sakalangkung kapinujon ing galih, atampi sandi sêdyaning ki dipati: paman, manira marêngi.
Hèh, Adisara, di enggal timbalana si Adipati Martalaya malêbu marang dhatulaya, Tumênggung Jayasupănta lan Saradipa tuwin Tumênggung Bocor, apamanèh Si Sardula.[2]
Nyai Adisara nyêmbah matur sandika, ingkang tinimbalan sampun kapirid sadaya, sampun sowan ing ngarsa nata.
Sang prabu ngandika asor madu mêdharakên sandining karsa, pangandikanipun: [pa...]
--- 15 ---
[...ngandikanipun:] sira punggawa nênêm, kabèh ingsun utus lum


text: Keuntungan saka tuku iku supaya bakal teka sakcepete, ngendi sampeyan: logistics saka prodhusèn panutup luwih saka telung rolas negara. My Jelly sampeyan bisa tuku ora mung ing kutha-kutha gedhe, nanging uga ing kutha cilik.


text:
Lukas 22 (JAWA 1994)
1Nalika semana lagi ngarepaké Riaya Pésta Roti Tanpa Ragi, yakuwi sing disebut Paskah.
2Para pengareping imam lan para ahli Torèt lagi padha golèk réka, kepriyé bisané nyédani Gusti Yésus; sebab wong-wong mau padha wedi karo rakyat.
3Iblis nuli nyurupi Yudas Iskariot, yakuwi panunggalané sekabat rolas, sing ndhèrèk Gusti Yésus.
4Yudas mau nuli marani para pengareping imam lan pengareping pengawal sing jaga Pedalemané Allah, prelu kandha yèn dhèwèké saguh ngulungaké Gusti Yésus marang wong-wong mau.
5Para pengareping imam lan para pengareping pengawal mau padha bungah banget, lan janji arep mènèhi dhuwit marang Yudas.
6Yudas nyaguhi lan wiwit nalika semana Yudas golèk réka bisané ngulungaké Gusti Yésus marang wong-wong mau, tanpa diweruhi déning wong akèh.
7Bareng wis tekan dinané Riaya Pésta Roti Tanpa Ragi, yakuwi dinané wong padha nyembelèh cempé, kanggo Riaya Paskah,
8Gusti Yésus nuli ngutus Pétrus lan Yohanes, didhawuhi mengkéné: "Padha mangkata, nyawisna ubarampéné Paskah sing bakal padha kita pangan."
9Aturé Pétrus lan Yohanes mau: "Panjenengan ngersakaken dhahar Paskah wonten ing pundi?"
10Pangandikané Gusti Yésus: "Rungokna! Yèn kowé mlebu ana ing kutha Yérusalèm, kowé bakal kepethuk karo wong sing lagi nggawa kendhi isi banyu. Wong kuwi etutna tekan omah sing dileboni,
11banjur kandhaa karo sing duwé omah kuwi: Guru ndangu: 'Ana ing ngendi enggoné para sekabat-Ku lan Aku mangan Paskah?'
12Sing duwé omah mau nuli bakal nuduhaké kamar gedhé ana ing lotèng, sing wis pepak sapraboté pisan. Padha cawisna ubarampéné Paskah kabèh ana ing kono."
13Sekabat loro mau padha mangkat, sarta kabèh tinemu cèples kaya sing dingandikakaké déning Gusti Yésus. Sekabat loro mau nuli padha nyawisaké ubarampéné Paskah ana ing kono.
14Bareng wis tekan wektuné dhahar Paskah, Gusti Yésus nuli lenggah awor karo para sekabaté.
15Panjenengané nuli ngandika marang para sekabat mau: "Aku kepéngin mangan Paskah iki bebarengan karo kowé, sadurungé Aku nandhang sangsara!
16Sebab ngertia! Aku bakal ora dhahar Paskah menèh, nganti apa sing diibarataké déning Paskah iki kaleksanan, yakuwi yèn Kratoné Allah wis tumapak."
17Sawisé kuwi Gusti Yésus nuli ngangkat tuwung anggur, sarta saos panuwun marang Gusti Allah, banjur ngandika: "Tuwung iki tampanana lan padha ngombéa,
18sebab kowé Dakkandhani: Wiwit saiki iki Aku bakal ora ngombé anggur menèh, nganti Kratoné Allah kebabar."
19Sawisé mengkono Gusti Yésus nuli mundhut roti, banjur saos panuwun marang Gusti Allah. Roti mau nuli dicuwil-cuwil lan diparingaké marang para sekabat, pangandikané: "Iki badan-Ku, sing kaparingaké kanggo kowé. Iki tindakna minangka pengéling-éling marang Aku."
20Mengkono uga sawisé dhahar, Panjenengané maringaké tuwung anggur kuwi marang para sekabaté serta ngandika: "Tuwung iki prejanjiané Gusti Allah sing anyar, sing diresmèkaké srana getih-Ku, yakuwi getih sing diwutahaké kanggo kowé."
21"Nanging delengen! Wong sing ngulungaké Aku saiki ana ing kéné, lungguh dadi saméja karo Aku!
22Putraning Manungsa pancèn pinesthi séda, kaya sing wis ditemtokaké déning Gusti Allah, nanging cilaka wong sing ngulungaké Panjenengané!"
23Para sekabat nuli padha takon-tinakon, sapa sing arep ngulungaké Gusti Yésus.
24Kacrita, para sekabat padha bantah-bantahan bab sapa sing dianggep pinunjul dhéwé.
25Gusti Yésus nuli ngandika marang para sekabat mau: "Ratu-ratu ing donya kéné padha ngerèh rakyat, lan para pangwasa mau disebut 'Pangayomaning rakyat.'
26Nanging mungguh ing kowé, aja kaya mengkono. Malah kosokbaliné; wong sing pinunjul dhéwé ing antaramu, kuwi dadia sing asor dhéwé, lan sing dadi pengarep kuwi dadia kaya batur.
27Sapa sing luwih kajèn: sing lungguh mangan ana ing méja, apa sing ngladèni dhèwèké? Mesthi waé sing lungguh mau. Nanging ana ing antaramu, Aku iki kaya batur.
28Sajroné Aku nandhang susah, kowé selawasé kumpul karo Aku.
29Kaya déné Sang Rama wis maringi wewenang marang Aku nindakaké Kratoné, mengkono uga kowé bakal padha Dakwènèhi wewenang nindakaké Kratoné.
30Kowé bakal mèlu mangan lan ngombé karo Aku ana ing Kraton-Ku, lan kowé bakal padha lungguh ana ing dhamparing kraton mau, ngadili taleré bangsa Israèl rolas."
31"Simon, Simon, rungokna! Iblis diparengaké Gusti Allah nètèr precayamu kabèh, kaya wong tani enggoné nginteri gandumé, dipisahaké saka mrambuté.
32Nanging, kowé wis Dakdongakaké, supaya precayamu aja semplah. Lan yèn kowé wis mratobat, bali marang Aku menèh, kowé kudu genti nguwataké precayané sedulur-sedulurmu."
33Wangsulané Pétrus: "Gusti, kawula sagah dipun kunjara lan pejah sesarengan kaliyan Panjenengan!"
34Pangandikané Gusti Yésus: "Pétrus, ngandela! Ing dina iki sadurungé jago kluruk, kowé bakal kandha ping telu, yèn kowé ora wanuh karo Aku."
35Gusti Yésus nuli ngandika marang para sekabaté: "Dhèk biyèn nalika kowé padha Dakutus kaé, kowé ora Dakparengaké nggawa dhompèt isi dhuwit, kanthong lan sepatu. Apa kowé padha nandhang kekurangan apa-apa?" Wangsulané sing padha didangu: "Mboten! Mboten kekirangan menapa-menapa."
36Pangandikané Gusti Yésus: "Nanging saiki, sing duwé dhompèt utawa kanthong kudu digawa; lan sing ora duwé pedhang, kudu ngedol jubahé kanggo tuku pedhang


ung yoga kuwi bênêr têmbung Jawa, nanging ing Surakarta ora tau kanggo, kanggone ana ing Jawa Wetan, kaya ta mêngkene: arèk i... ka, yogane loro. 6e. aturmu: sanadyan cêpetha-cêpethe nanging apangkat jurnalis, kuwi kowe ngatonake kadrajatanmu, kang mêngkono mau nuduhake: kêmlungkung lan gumêdhemu. 7e. anggonmu [anggo...]
--- 561 ---
[...nmu] ngandhakake, yèn omahmu ana ing sajroning kampung lan angèl golèk-golèkane, kuwi sajake anduwèni pikiran: nyirik nyang tamu, kang mêngkene kuwi kêna diarani: wong ora lumrah.
Petruk : Lho, lho, onggaleke ane, jarene cacade mung sathithik, jêbul andrèjès kaya ilêr mêngkono. Ora ana sing bênêr siji-sijia.
Garèng :Têmbung ônggaleke kuwi iya dudu basa Surakarta, nanging prungsungane têmbung Lônda ongelukkig.
Petruk : Wis, wis, kabèh-kabèh kok banjur diwêlèh-wêlèhke sakrêsanya mêngkono. Liya dina tak banjurne dêdongenganaku, nanging iya miturut caraku dhewe bae.
Kabar Warni-warni
Pêthikan saking Sêrat-sêrat Kabar Sanès
Wontên pawartos, benjing wêkasaning wulan Juni ngajêng punika, Kangjêng Tuwan Ingkang Wicaksana Gupêrnur Jendral badhe têdhak dhatêng Biliton, kintên-kintên wontên ing tanggal 20 utawi 22.
Wontên dhawuh undhang ngewahi wancining lênggah parêpatan ing rêpat kawula, inggih punika parêpatan sakawit wontên ing tanggal 15 Juni dumugi 15 Sèptèmbêr. Parêpatan ingkang kaping kalih kaping 10 Januari dumugi 20 Pèbruari.
Ing kabudidayan Gunungmalayu, Sumatra, ing salêbêtipun pitung minggu Tuwan W. Schiltknocht nyanjata sima 3 iji. Ing bab punika andadosakên bingahipun têtiyang ing ngriku, amargi sampun sawatawis wulan ing bawah ngriku wontên tiyang 10 sami dipun têmpuh ing sima.
Lulus kandhidhat iksamên bagian kapisan ing pamulangan luhur pangadilan, Radèn Sunarka.
Benjing tanggal 19 tuwin 20 wulan punika, pakêmpalan P.N.I. badhe ngawontênakên konggrès wontên ing Wèltêprèdhên tanggal 19 badhe ngrêmbag: ngawontênakên propagandhah dhatêng sajawining tanah Jawi, dening Mistêr Ali Sastraamijaya. Pakêmpalan kopêrasi, dening Mistêr Sunarya, tuwin bab pakêmpalan tani tuwin pakêmpalan nyambut damêl, dening Insinyur Sukarna. Tanggal 20 badhe ngrêmbag pêrgêrakan kabangsan Indhonesiah, dening Mistêr Suyudi. Anglawan lintah dharat, dening Mistêr Sartana, tuwin bab pindhahan rakyat, dening Insinyur Sukarna.
Lulus iksamên dhoktêr Indhia ing Nias Tuwan Sukimin Digdadiarja.
Wontên pawartos, pambikakipun sêtatsiun Batawi katêtêpakên wontên ing wulan Oktobêr ngajêng punika. Ing sadèrèngipun namung badhe kangge sêpur saking Wèltêprèdhên, Kêmayoran tuwin Tanjungpriuk wongsal-wangsul. Ing tanggalipun sadasa kabikak malih kangge sêpur saking Bantên wongsal-wangsul. Ing wêkasaning wulan Sèptèmbêr kantor-kantor S.S. ing molênplit dipun pindhah kadèkèk ing lotènging sêtatsiun enggal.
Barang-barang kagunan dêdamêlanipun tiyang siti ingkang kapitontonakên wontên ing museum ing Batawi ingkang gêgayutan kalihan konggrès, badhe kabikak tumrap umum, wontên ing tanggal 12 dumugi 20 wulan punika.
Kados ingkang sampun kawartosakên ing Kajawèn kêpêngkêr, kapal pamulangan Siyêm nama Bali sampun dumugi ing Tanjungpriuk, cacahing murid wontên 16. wontênipun ing Tanjungpriuk botên kanthi pakurmatan kados nalika wontên ing Surabaya.
Ing tanggal 29 April kêpêngkêr, paduka Tuwan Mr. Neytzell de Wilde pangarsa rad kawula, kêmpalan kalihan para warga, prêlu andum kasugêngan anggèning badhe pêpisahan, saha lajêng ngawontênakên pasamuwan pêpisahan wontên ing sositèt konkordhiah.
Kawartosakên bilih Gupêrnur Surakarta paduka Tuwan M.B. van der Jagt dipun bêdhèl padharanipun wontên ing Magêlang, jalaran gêrah, ing sapunika pinanggih botên kirang satunggal punapa.
Lulus iksamên dhoktêr Indhia bagian kapisan ing Nias, Tuwan Kuslan asli saking Blitar, tuwin Tuwan Amanudhin, asli saking Bêngkulên.
--- 562 ---
Miturut pawartos saking kongsul jendral Walandi ing Tiongkok, ing Siyanghai wontên Walandi nama A. Burk. Tilas administratir kabudidayan Batanghari, Jambi, dipun tahan prakawis nyalingkuhakên arta f 10.000.
Miturut pawartos taunan saking pakêmpalan Anti-Woeker ing Bandhung, ing taun kapêngkêr gunggunging ingkang angsal sêsulang tuwin pitulungan ing bab sambutan, wontên tiyang 246. Tiyang samantên wau ingkang bôngsa Eropah mèh sapalih, ingkang 54 manggèn ing sanès-sanès panggenan. Ing sakawit ancasing pakêmpalan namung badhe mitulungi têtiyang ingkang nunggil nagari kemawon, lan sasagêd-sagêd ugi badhe mitulungi têtiyang ing sanès panggenan.
Sampun sawatawis dintên wontên kapal nama Susser bidhal saking Sêmarang badhe dhatêng Nieuw-Zeeland, nanging sarêng sampun watawis 1 1/2 jam, kapal wau wangsul, amargi kêbêsmèn ing papan pangrimatan barang, isi momotan, uwos tuwin woh apêl saking Ranggun. Jalaraning kêbêsmèn murub saking kajêngipun piyambak, kapal pompa Van der Heide lajêng nindakakên têtulung, latu sagêd sirêp, wusana sagêd anglajêngakên lampah.
Ing kamarbolah Tionghwa ing Ngayogya mêntas kangge ajang main bakaran. Wusana ing kalangan ngriku kasumêrêpan wontên arta kêrtas ringgitan palsu, saha lajêng kalapurakên dhatêng pulisi. Jam 3 dalu pulisi dhatêng anggropyok, kêcêpêng f 20.-, kintên-kintên sanèsipun sampun kathah ingkang sumêbar. Pul